Vijest dana - datum: 2018-08-01 SREĆKO KESTNER, UPRKOS TOME ŠTO JE RAZOTKRIO ĐUKANOVIĆEVU ULOGU U ŠVERCU DUVANA, OKONČAO SUKOB SA VRHOM VLASTI\nSrećko Kestnerv Od svjedoka saradnika do vladinog pokajnika Nakon što je odbio da na sudu svjedoči o švercu cigareta, Kestner od Vlade dobio dozvolu da gradi ekskluzivnu vilu na Svetom Stefanu, a neke brendove cigareta koje je registrovao moguće je sada naći i na crnogorskom tržištu\nKontroverzni podgorički biznismen Srećko Kestner, koji je godinama bio u konfliktu sa crnogorskim režimom, po svoj prilici izgladio je odnose sa vrhom vlasti i sada može nesmetano da gradi ekskluzivnu vilu na Svetom Stefanu. Bez obzira na to što je iznosio vrlo teške optužbe na račun vrha vlasti, posebno na račun crnogorskog predsjednika Mila Đukanovića i njegovog prijatelja Stanka Subotića, ne samo da je dobio mogućniost da gradi vilu nego je neke od cigareta koje je Kestner registrovao moguće naći i na crnogorskom tržištu.\nPrve optužbe iznio je 2001. u intervjuu zagrebačkom listu „Nacional”, a nedugo nakon toga, priveden je u Italiji u novembru iste godine. Tamo je saslušan, ali je kasnije i pušten, pa se o njemu dugo ništa nije znalo, da bi 2012. godine opet dospio u fokus javnosti jer je uhapšen po potjernici Njemačke. Pominjan je kao svjedok italijanskog tužilaštva na suđenju Đukanovićevim prijateljima i saradnicima za šverc cigareta u Bariju, ali je, nakon što je „Dan” – pozivajući se na službena akta tužilaštva – objavio tu informaciju, dao demanti, tvrdeći da neće biti svjedok ni na tom ni na nekom drugom suđenju.\nSud u njemačkom gradu Hof početkom novembra 2012. godine osudio je Kestnera na godinu i po zatvora uslovno zbog šverca cigareta u prvoj polovini devedesetih godina. To su tvrdili njemački mediji, a prenijeli su i da je tada kažnjen sa 30.000 eura. Kestner je prethodno krivicu za šverc cigareta priznao na suđenju na kojem je razgovarano o prekršajima iz 1992. godine, koji su se ticali kršenja embarga uvedenog protiv tadašnje SR Jugoslavije. Radi se o krijumčaru koji je u prošlosti sadašnjeg predsjednika Crne Gore Mila Đukanovića označavao kao organizatora šverca cigareta. Tokom sudskog procesa u Njemačkoj izjavio je da je organizovao transport cigareta iz Holandije preko Njemačke za Crnu Goru i da je za to dobio 12.000 dolara.\n– Žao mi je što sam to radio – rekao je Kestner, između ostalog, na suđenju, ali druge detalje, posebno o svom svjedočenju u „Nacionalu“ i dešavanjima u Crnoj Gori krajem prošlog vijeka, nije iznosio.\nCrnogorskoj javnosti je manje poznato da se 2001. godine – sedam dana prije nego što ga je uhapsila italijanska policija – Kestner na aerodromu u Cirihu sastao sa tadašnjim načelnikom Službe državne bezbjednosti Crne Gore, sadašnjim premijerom i drugim čovjekom DPS-a Duškom Markovićem. Ti podaci se nalaze u spisima italijanskog tužilaštva, koji su dio procesa za šverc cigareta u Bariju. O čemu su tačno razgovarali, nije poznato. Saznanje o tom susretu u svom svjedočenju pred tužilaštvom u Bariju saopštio je i Ratko Knežević, koji je takođe bio na spisku svjedoka tužioca u procesu za šverc cigareta.\nProtiv Kestnera se preko 20 godina vodila istraga. On je 2001. godine listu „Nacional” – kao insajder – detaljno opisao sistem šverca cigareta i pomenuo da su u te nelegalne aktivnosti uključene neke od vodećih figura na političkoj sceni Crne Gore. Glavni urednik tog medija Ivo Pukanić ubijen je u oktobru 2008. godine, a nalogodavac njegove likvidacije do danas nije poznat. Spekulisalo se da iza ubistva stoji upravo duvanska mafija, ali uprkos brojnim takvim tvrdnjama, sudski proces nije doveo do imena ljudi koji su u javnosti povezivani sa duvanskom mafijom.\nJavnosti je godinama plasirana priča da je zbog kontroverznog intervjua u Zagrebu Kestner bio u nemilosti vlasti u Crnoj Gori. Ipak, može se zaključiti da je u poslednje vrijeme ta netrpeljivost nestala. U intervjuu zagrebačkom mediju, Srećko Kestner je rekao da je Đukanović glavni politički pokrovitelj šverca cigareta, koji se obavlja kamionima firme Zetatrans. Prema njegovim navodima, pošiljke cigareta dovoze se do granica Crne Gore gdje ih preuzimaju ljudi koji pokrivaju tržišta Hrvatske, Srbije, Kosova i BiH. Kestner je tvrdio da se novac zarađen švercom duvana pere preko Kreditne banke ili Atlas banke u Podgorici koje su u vlasništvu Mila i Aca Đukanovića i nekih njihovih partnera. Naveo je da je lično bio svjedok kada je Đukanović uzimao novac koji je Subotić zaradio švercom cigareta, kao i da je vidio kada je pokojni biznismen Vanja Bokan u kabinet tadašnjeg premijera Đukanovića donio torbu punu novca.\n– Vanja Bokan je tada Đukanoviću platio dva miliona dolara kako bi imao jednomjesečni monopol na krijumčarenje cigareta prema Italiji – izjavio je Kestner.\nTada je pojasnio da je dobio pismo iz kabineta Vukašina Maraša – ondašnjeg savjetnika za nacionalnu bezbjednost Mila Đukanovića – u kome je upozoren da je izjavama u „Nacionalu” uvrijedio mnoge ljude u Crnoj Gori i da treba da bude zabrinut za bezbjednost. Kestner je rekao da nema nikakvu namjeru da crnogorskom MUP-u daje bilo kakve dokaze za svoje prethodne tvrdnje o umiješanosti Mila Đukanovića u šverc duvana u Jugoslaviji, jer je ta institucija, kako je naveo, pod apsolutnom kontrolom Đukanovića.\nPrema podacima Uprave za nekretnine, Srećko Kestner na Svetom Stefanu posjeduje atraktivnu parcelu od oko hiljadu metara kvadratnih, koju je krajem 2014. godine oglasio na prodaju. Međutim, nešto više od godinu kasnije budvanski Sekretarijat za prostorno planiranje i održivi razvoj izdao je Kestneru urbanističko-tehničke uslove (UTU) za gradnju luksuzne vile na tom lokalitetu.\n„Dan” je krajem aprila ove godine objavio da je Vlada Crne Gore dala saglasnost da Kestner može da gradi luksuznu vilu i na dijelu državne parcele u zoni morskog dobra kod Svetog Stefana. Upravo je odluku o davanju saglasnosti dala Vlada Duška Markovića, koji se sa Kestnerom sretao još 2001. godine. Osuđeni švercer cigareta je dobio saglasnost za to, iako je stav Javnog preduzeća za upravljanje morskim dobrom da zemljište u zoni morskog dobra, na kojem nije predviđena izgradnja, koja ima javnu namjenu ili zadržava postojeće prirodno stanje, ne bi trebalo da bude predmet prodaje i dugoročnog zakupa, osim u slučajevima kad je namjena u funkciji planiranih okolnih turističkih sadržaja. U novembru prošle godine „Dan” je objavio i da cigarete brenda „fensi”, koji je u vlasništvu firme „Valford tabako kompani” iz Ujedinjenih Arapskih Emirata, iza koje stoji Kestner, mogu da se pronađu u uličnoj prodaji u Crnoj Gori.\nKestner je tako postao komšija na Svetom Stefanu Subotiću, ali i Branislavu Branu Mićunoviću, o čijoj je ulozi u duvanskoj aferi 2001. godine govorio u nekoliko nastavaka u Pukanićevom „Nacionalu“. Shodno navodima italijanskog tužilaštva, Kestner je uhapšen 20. novembra 2001. godine, a tokom saslušanja u Komu 20. decembra te godine potvrdio je svoju ulogu u krijumčarskim poslovima koje su vodili Veselin Barović i Branko Vujošević, kao i učešće Đukanovića u svemu tome. Pred sudom u Italiji, postupak protiv Đukanovića obustavljen je zato što uživa diplomatski imunitet, a suđenje Baroviću i Vujoševiću, kao i još jednom broju državljana Crne Gore i Srbije, nastavlja se u septembru ove godine.M.V.-Vl.O.\nUSPNFT: Nema ništa sumnjivo\nIz Uprave za sprečavanje pranja novca i finansiranja terorizma (USPNFT) Crne Gore za „Dan” je saopšteno da u vezi sa Srećkom Kestnerom nije bilo prijavljenih sumnjivih transakcija.\n– Povodom pitanja u vezi sa provjerom porijekla imovine koju posjeduje lice sa podacima iz vašeg navoda, upućujemo vas na odredbe Zakona o sprečavanju pranja novca i finansiranja terorizma, shodno kojima USPNFT provjerava porijeklo sredstava u slučajevima postojanja osnova sumnje o povezanosti sa pranjem novca ili finansiranjem terorizma. Važno je istaći da za pomenuto lice nije bilo prijavljenih sumnjivih transakcija ili prijava sumnjivog poslovanja ni od jedne kategorije obveznika (banke, notari, računovođe...), a koje bi se dovele u vezu sa kupovinom nekretnine navedene u vašem dopisu – kazali su iz USPNFT.\nTakođe, kako su rekli, ka USPNFT nije upućena inicijativa od drugih nadležnih organa Crne Gore niti od finansijsko-obavještajnih službi drugih država, a koja bi se ticala sticanja vlasništva nad pomenutom nepokretnošću.\n– Na kraju, ističemo i podatak da u bazi podataka USPNFT (gotovinske transakcije u iznosima od 15.000 eura ili više, sumnjive transakcije bez obzira na iznos ili vrstu, transakcije koje se odnose na promet nekretnina u iznosima od 10.000 eura ili više) koja se redovno ažurira i analizira, nijesu evidentirane transakcije navedenog lica povezane sa kupovinom navedene nekretnine a koje bi inicirale provjere sa aspekta sprečavanja pranja novca i finansiranja terorizma – poručili su iz USPNFT.


Zaštita zdravlja i zaštita na radu top prioriteti Arcelor Mittal Prijedora - GradPrijedor.com - Portal grada Prijedora\nZaštita zdravlja i zaštita na radu top prioriteti Arcelor Mittal Prijedora\nBy ZunA on\t 27. septembra 2012. Društvo\nDirektor rudnika „ArcelorMittal“ Prijedor Mladen Jelača izjavio je danas da su zaštita na radu i zaštita zdravlja top prioriteti u poslovanju ove kompanije koja posljednju sedmicu septembra tradicionalno obilježava kao sedmicu zaštite zdravlja.\n„Na ovim poljima ostvarili smo veliki napredak i zato ove godine imamo samo jednu povredu na radu. Činjenica je da u zaštitu zdravlja i zaštitu na radu ulčažemo jako mnogo vremena, prostora, truda i novca, ali jnje činjenica it o da u ovim oblastima nema granice na kojoj se kaže da više i bolje ne može“, rekao je Jelača novinarima u Omarskoj.\nOn je podsjetio da je rudnik „Arcelor Mittal“ Prijedor dobio standarde zaštite zdravlja i bezbjednosti 18001 i zaštite životne sredine okoline 14001 koji svakde dvije godine prolaze resertifikaciju.\n„Rudarstvo je opasna djelatnost i povlači procese koji utiču na ljudsko zdravlje kao što su buka, prašina, vibracije i klimatski uslovi. Uvijek tražimo od samih radnika da učestvuju u kreiranju boljih uslova za rad i uvijek ćemo podržati svako rješenje koje je bolje od postojećeg“, dodao je Jelača.\nRukovalac za dempere Ranko Plavšić u ovom rudniku radi 30 godina radi i sjeća se da je i prije rata preduzeće bilo uspješnu u oblastima zaštite zdravlja i zaštite na radu.\n„I danas je taj segment poslovanja na zavidnom nivou i puno mu se poklanja pažnje. Osim psihofizičke spremnosti, na radnom mjestu moramo biti propisno odjeveni i bez pune zaštitne opreme i odjeće nije dozvoljen pristup nijednom radniku“, rekao je Plavšić.\nOn je dodao da je boja radnih uniformi narandžasta, a da je ranije bila plava.\n„Ova narandžasta su osjetljivija i teža za održavanje i zato smatramo da radnicima zaposlenim na održavanju treba vratiti plave uniforme. Takođe tražimo posebnu obuću za rad u ljetnim mjesecima, jer obuća koju sada imamo nije adekvatna za ljetni period, pogotovo ne za rukovaoce strojevima“, naveo je Plavšić.\nŠef Službe zaštite na radu u rudniku „ArcelorMittal“ Prijedor Milan Šicar rekao je da se ovaj cijeli mjesec snima profil zdravstenog stanja radnika odnosno pritisak, šećer, trigliceridi, holesterol i drugi parametri kako bi se preventivno djelovalo.\n„I dalje jednom sedmično imamo predavanja o zaštiti na radu za svoje radnike, a nakon snimanja ovih osnovnih zdravstvenih parametara organizovaćemo i predavanja ljekara po interesenim grupama, ako se za to ukaže potreba, i to jednom mjesečno“, kazao je Šicar.\nKompanija „ArcelorMittal“ Prijedor u okviru obilježavanja dana zdravlja danas je u Omarskoj za svoje radnike organizovala predavanja specijaliste medicine rada o industrijskoj higijeni i psihologa o boelstima ovisnosti.\nOva kompanije 28. april obilježava kao dan zaštite na radu, a posljednju sedmicu septembra kao sedmciu zaštite zdravlja.


Синдикат „ФАП Слога“ одржао годишњу Скупштину синдиката | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sindikat „FAP Sloga“ održao godišnju Skupštinu sindikata\nSindikat „FAP Sloga“ održao godišnju Skupštinu sindikata\nBeograd – Priboj, 14. april 2016. – Sindikat „FAP Sloga“ iz Priboja održao je danas godišnju Skupštinu sindikata na kojoj je od strane članova jednoglasno usvojen izveštaj o radu i finansijski izveštaj za 2015. godinu i data je puna podrška rukovodstvu sindikata za učešće na predstojećim vanrednim izborima u Opštini Priboj na lokalnoj radničkoj listi pod nazivom „Za opstanak FAP-a“.\nSkupštini sindikata su kao gosti prisustvovali predsednik USS „Sloga“ Željko Veselinović, potpredsednik Vladimir Radosavljević, član GO Pavle Heđeši, predstavnici menadžementa fabrike i medija.\nPetar Petrović, predsednik Sindikata „FAP Sloga“ je nakon uvodnog izlaganja kao predsedavajući Skupštinom predložio dnevni red koji je jednoglasno usvojen, a potom se krenulo u rad po tačkama.\nOn je okupljenima u sali Hotela „Lim“ isrpno obrazložio godišnji izveštaj o radu sindikata, a zatim je prezentovan i finansijski izveštaj koji su jednoglasno usvojeni.\nMiroslav Mršević, sekretar sindikata izneo je informacije o dosadašnjim aktivnostima vezanim za organizaciju štrajka u fabrici koji je proizašao iz nepoštovanja odredbi\nZakona o radu koja se ogleda u redovnoj isplati zarada, kao i o svim aktivnostima vezanim za pregovore koji su se vodili sa predstavnicima menadžmenta i države.\nMršević je ocenio da bilo postignutih rezulatata, ali da je zbog bivšeg menadžmenta fabrike napravljena velika šteta i istovremeno izrazio bojazan da je njihova borba „možda malo i zakasnila“.\nOn je ukazao i na najveći strah radnika FAP-a, a to je – šta će biti sa njima i fabrikom nakon 31. maja 2016. godine, kada država bude prestala da finansira preduzeća u restruktuiranju.\n„Zbog toga smo osnovali radničko udruženje sa namerom da se kandidujemo na lokalnom nivou i pokušamo sve kako bi očuvali radna mesta i opstanak fabrike“, istakao je Mršević.\nOn je napomenuo da nijednoj vlasti od devedesete na ovamo ne treba verovati ništa, budući da je, kako je kazao „svaka vlast pred izbore pričala jedno, a nakon toga išla u uništavanje radničke klase“.\nPredsednik Udruženih sindikata Srbije „Sloga“ Željko Veselinović pozdravio je prisutne članove sindikata i rukovodstvo i ujedno čestitao svim učesnicima štrajka na dosadašnjim rezultatima i planovima koje imaju za budućnost.\nOn je podržao napore i ideju da se radnici iz redova sindikata kandiduju na lokalnom nivou i učini sve kako da bi se u narednom periodu spasila radna mesta, fabrika i sam grad Priboj kao celina.\nPredstavnik generalnog direktora, pozdravio je sve prisutne i poželeo im sretan rad, i preneo stav rukovodstva fabrike i direktora da je opstanak FAP-a prioritet i izrazio nadu da će se sve učiniti kako bi se FAP očuvao, proizvodnja ponovo pokrenula, bilo kroz nekadašnje ili neke druge poslove koji bi mogli da se realizuju.\nNakon održane Skupštine, rad je nastavljen na centralnom trgu grada Priboja, gde je Miroslav Mršević, sekretar sindikata, okupljenim građanima i radnicima predstavio radničke kandidate za predstojeće vanredne izbore, gde je on nosilac liste „Za opstanak FAP-a“.\nNAZAD: Bojkot kompanija koje žele potrošača, ali ne i radnika\nNAPRED: Sloga ne podržava „Dosta je bilo“


Održan prijem povodom početka finskog predsedavanja Savetom Evropske unije : Nadlanu.com\nOdržan prijem povodom početka finskog predsedavanja Savetom Evropske unije\nObjavljeno 5. jul 2019. / 11:00:10\nPrijem povodom obeležavanja početka predsedavanja Finske Savetom Evropske unije održan je sinoć u rezidenciji novog finskog ambasadora u Srbiji Kima Lahdevirte. Prijemu su prisustvovali predstavnici Vlade Republike Srbije, civilnog sektora, medija i diplomatskog kora. Ambasador Lahdevirta i ministarka za evropske integracije Republike Srbije Jadranka Joksimović obratili su se prisutnima, poručujući da su evropske integracije Srbije zajednički cilj.\nFinska je 1. jula 2019. godine preuzela predsedavanje Savetom EU od Rumunije. Među prioritetima finskog predsedavanja su jačanja zajedničkih vrednosti i vladavine prava, kao i liderske pozicije EU na globalnom planu kada je reč o akciji protiv klimatskih promena.\n- Finska je zemlja članica koja tradicionalno podržava politiku proširenja, s obzirom na značaj koji proširenje ima za unapređenje mira, prosperiteta i bezbednosti na našem kontinentu. Finska je posvećena tome da se nastavi rad na kredibilnoj perspektivi proširenja EU na Zapadni Balkan, i to će biti visoko na agendi tokom našeg predsedavanja - rekao je ambasador Lahdevirta.\nOn je takođe istakao da proces proširenja zahteva mnogo napornog rada, naročito kada je reč o postizanju napretka u oblasti vladavine prava, a što predstavlja osnovu za sve ostalo.\n- Mi smo uvereni da Srbija ima kapacitet da ostvari očekivane rezultate i u ovom sektoru, i ohrabrujemo Srbiju da pokaže na konkretan način šta znači biti lider u procesu EU proširenja - Lahdevirta je zaključio.\nMinistarka za evropske integracije Jadranka Joksimović poručila je da veruje da će Finska nastaviti da podržava politiku proširenja zasnovanu na realnim kriterijumima i da će Srbija tokom šestomesečnog predsedavanja zadržati dinamiku u evropskim integracijama. Ona je pojasnila da kredibilna politika znači da zemlja kandidat napreduje onoliko koliko je ispunila svojih obaveza iz pristupnog procesa, odnosno da EU i države članice prepoznaju i učine taj napredak vidljivim - otvaranjem ili zatvaranjem poglavlja, sve do konačnog cilja, a to je punopravno članstvo.\nFinska je tri puta do sada predsedavala Savetom Evropske unije, tokom 1996, 2006. i 2019. godine. Napredak Srbije na evropskom putu će doneti još više prilika za blisku saradnju i veze između Srbije i Finske, koje na jesen ove godine obeležavaju 90 godina diplomatskih odnosa.


Apartmani Vasiljević još malo slobodnog mesta\nApartmani Vasiljević još malo slobodnog mesta: Još malo slobodnog mesta, samo na HopNaKop. Uživajte u prelepim apartmanima Vasiljević na samo par koraka od ski staze Malo jezero. Apartmani se nalaze u odmaralištu ,,Suva ruda” a pored hotela Srebrna lisica.\nOsvežite svoj odmor u samom centru Kopaonika uz apartmane Vasiljević.\nTelefon: 063/111 9443\nMobilni: 063/846 5996\nApartmani Vasiljević 1 „Suva ruda“: Odmaraliste se nalazi pored hotela „Srebrna lisica“, iznad staze „Malo jezero“.\nOdmaralište Suva ruda se nalazi u samom centru Kopaonika, nadomak staze Malo jezero i pored hotela „Srebrna lisica“. Lokacija je idealna za skijaše jer je odmaralište direktno povezano sa stazama Malo jezero i Sunčana dolina. U toku skijaške sezone u odmaralište se moze doći direktno skijama sa staze Sunčana dolina.\nApartmani Vasiljević 2 „Suva ruda“: Odmaraliste se nalazi pored hotela „Srebrna lisica“, iznad staze „Malo jezero“.


Tanjug 7. septembra 2019. 09:07\nNJU DELHI – Indija je izgubila kontakt sa svemirskom letelicom Vikram koja je pokušavala da sleti na južni pol Meseca kako bi postavila vozilo koje bi tragalo za znacima postojanja vode na Zemljinom satelitu, saopštila je danas indijska Organizacija za istrazivanje svemira.\nJoš se ne zna da li je letelica sletela ili je doživela nesreću, prenosi AP.\nIndijska organizacija je navela da je spuštanje letelice ka Mesecu bilo normalno do drugog kolometra od lunarne površine i da je u toku analiza podataka kako bi se utvrdilo šta se desilo.\nMisija Čandrijan 2, za koju je utrošeno oko 140 miliona dolara, imalaje za cilj da analizira kratere na delu „tamnoj strani Meseca“, koje sadrže rezerve vode, što je potvrdila misija Čadrijan 1, 2008. godine.\nLetelica Vikram odvojila se 2. septembra odvojila od glavnog broda i počeo seriju manevara kako bi se pripremio za sletanje.\nUspešnim spuštanjem svemirske letelice Indija bi postala tek četvrta zemlja koja je to učinila i tek treća zemlja koja je postavila robotizovano vozilo.\nSamo tri zemlje – SAD, bivši Sovjetski Savez i Kina prizemljile su letelice na Mesec, a Kina je u januaru postala prva zemlja koja je stigla do udaljene strane Meseca.


Srbija i Makao potpisali sporazum o ukidanju viza\nMakao/Beograd - Srbija i Specijalni administrativni region Kine Makao potpisali su danas sporazum o međusobnom ukidanju viza, objavio je kineski međunarodni radio CRI.\nSporazum su potpisali ambasador Srbije u Kini Miomir Udovički i sekretar za administraciju i pravdu SAR Makao Florinda Chan.\nKako se navodi na inetrnet strani radija CRI, tom prilikom obostrano je ocenjeno da će sporazum doprineti većoj ekonomskoj saradnji izmedju Srbije i regiona Makao, i turističkoj razmeni.\nSporazum je okarekterisan kao rezultat uzajamnog poštovanja i poverenja dve strane i svekupno odličnih odnosa izmedju Srbije i Kine koje imaju saradnju strateškog partnerstva.\nSličan sporazum o ukidanju viza postignut je prošlog novembra i sa drugim kineskim specijalnim administrativnim regionom Hong Kongom.\nDONETA ODLUKA Skupština usvojila ukidanje viza za nekoliko zemalja


Regionalni sajam privrede u Novoj Pazovi - Sremske Novine\n22. 01. 2022., 13:44\n18. septembar 2021. godine\nIzlagačima je i ove godine obezbeđen opremljen izlagački prostor, a za sve posetioce Sajma ulaz je besplatan. Rezervišite i osigurajte svoje mesto na 14. Regionalnom sajmu privrede popunjavanjem online prijave.\nMetalna i plastična galanterija, prerada drveta, hemijska industrija, IT oprema, građevinarstvo, tekstil, obuća, prehrambena industrija, mehanizacija, poljoprivreda, turizam i ugostiteljstvo …\nSusreti privrednika, prezentacije, Sajam zapošljavanja, promocije…\nPoslednjih trinaest godina na opštini Stara Pazova organizuje se REGIONALNI SAJAM PRIVREDE u Novoj Pazovi, jednom od mesta na teritoriji opštine. Ovaj sajam ugostio je više hiljada izlagača sa teritorije opštine koja ima velika invensticiona ulaganja stranih i domaćih kompanija. Iz tog razloga može se reći da je u ovom delu Srbije proizvodnja na veoma visokom nivou i da su zastupljne skoro sve delatnosti.\nZašto doći na REGIONALNI SAJAM PRIVREDE?\nSajam se organizuje sa ciljem da ponudi ne samo priliku da posetioci vide ono što privreda u ovom kraju ima da ponudi, nego i da postane mesto okupljanja poslovnih ljudi i preduzetnika kako bi se obezbedila realizacija novih poslovnih zamisli i ideja, i ostvarila nova ulaganja u privredu Srema.Opština Stara Pazova je već decenijama poznata po privatnom preduzetništvu. Pre više od 40 godina otvorene su mnogobrojne zanatske radnje koje su Staru Pazovu učinile jednom od prvih i najuspešnijih u oblasti male privrede u bivšoj Jugoslaviji. Danas u opštini postoji preko 1.000 privatnih preduzeća i preko 3.000 preduzetničkih radnji.U opštini su zastupljene raznovrsne industrijske delatnosti, a izlagački program čine metalna i plastična galanterija, prerada drveta, hemijska industrija, IT oprema, građevinarstvo, tekstil, obuća, prehrambena industrija, mehanizacija, poljoprivreda, turizam i ugostiteljstvo.\nOpština poslednjih nekoliko godina razvija i promoviše turističke potencijale sa akcentom na Dunav, aktivni i gastronomski turizam.\nSastanak kolegijuma pokrajinskog...\nPobeda SNS-a na svim nivoima u Rumi


Totenhem je prošlogodišnji finalista Lige šampiona i tim koji je u dosadašnjem delu elitnog klupskog takmičenja zabeležio najpre remi sa Olimpijakosom od 2:2 u Pireju, dok su u drugom kolu deklasirani na svom stadionu od Bajerna rezultatom 7:2. Bio je to najubedljiviji poraz Totenhema na svom stadionu u 137 godina dugoj istoriji kluba i najubedljiviji poraz nekog engleskog tima na evropskoj sceni još od 1995. kada je upravo Totenhem deklasiran od Kelna u Intertoto kupu sa čak 8:0 u Nemačkoj. Interesantno je da je i prošle godine Totenhem loše startovao u grupi Lige šampiona i imao samo jedan bod posle tri meča, a na kraju došao do finala, i tako postao prvi tim kojem je tako nešto pošlo za rukom. Međutim, ove sezone loše su startovali i u Premijer ligi gde su trenutno na sedmom mestu sa 12 bodova posle devetog kola. Imaju po tri pobede, remija i poraza u Premijer ligi, a ove subote su u 12. kolu remizirali na svom stadionu sa poslednjeplasiranim Votfordom 1:1 i tako nastavili vrlo lošu seriju rezultata. Naime, na sedam poslednjih susreta, ekipa Maurisija Poćetina ostvarila je samo jednu pobedu, dva remija i čak tri poraza, a na tri prethodna meča bez pobede dali su samo tri a primili čak 11 golova. Dalju krizu unutar tima, pokušava da spreči Hari Kejn koji je i ove sezone u sjajnoj formi - na 14 ovosezonskih nastupa za klub i reprezntaciju Engleske dao je 13 golova, međutim čak šest sa penala. Eriksen je daleko i od forme i od igre, i sve češće se pominje njegov odlazak iz kluba, a ne briljiraju ni ostali igrači od kojih se očekivalo da nadmaše prošlogodišnje partije, pogotovo u Ligi šampiona, poput Sona, Dele Alija i Lukasa Moure. Što se tiče istorije, Totenhem igra svoju šestu sezonu u elitnom takmičenju, petu od 2010, i četvrtu za redom u Ligi šampiona, gde su na 20 mečeva pred svojim navijačima u ovom formatu takmičenja ostvarili 12 pobeda, jedan remi i sedam poraza. Prošle sezone, Poćetino je opravdao očekivanja navijača i u Premijeršipu gde su bili četvrti i obezbedili nastup u društvu najboljih, a od kako je Poćetino stigao u klub, ekipa se pet puta za redom plasirala u evropska takmičenja, gde su konstantni upravo od 2010/2011. Interesantno je i da Totenhem ima znatno uspešnije rezultate na međunarodnoj sceni, nego u domaćem šampionatu gde su bili dva puta šampioni, ali su poslednju titulu osvojili daleke 1960/1961. Već naredne sezone debitovali su u Kupu šampiona gde su došli do polufinala, ali su na naredno učešće u najkvalitetnijem takmičenju čekali sve do 2010. Imaju i osam FA Kupova - poslednji osvojen 1990/91, četiri osvojena Liga Kupa i sedam titula u Komjuniti šildu. Međutim, na evropskoj pozornici, postali su prvi tim iz engleske koji je slavio u Uefinom nadmetanjima - osvojili su Kup pobednika Kupova 1962/1963. Nakon toga osvojili su i dva Kupa Uefa 1971/72, i 1983/84. godine. Klub je osnovan daleke 1882, a do sada su osvojili 24 trofeja na svim frontovima. Najveći uspeh u Premijer ligi u poslednjih 30 godina, Totenhem je zabeležio 2016/2017. kada su pod Poćetinovim vođstvom bili vicešampioni Engleske. Sa druge strane, Crvena zvezda je zabeležila poraz u Minhenu od Bajerna sa 3:0 na startu takmičenja i pobedu pred svojim navijačima u drugom kolu nad Olimpijakosom od 3:1. Strelci su bili Vulić, Milunović i Boaći koji je povredio list i pod znakom je pitanja za meč u Londonu. Zvezda je lider Super lige Srbije gde imaju 30 bodova posle 12. kola, četiri više od Vojvodine i Čukaričkog i meč manje od Novosađana. Ovo je 53. evropska sezona crveno-belih, i pred njima je deveti meč u Ligi šampiona u ovom formatu - do sada su zabeležili dve pobede, jedan remi i pet poraza. Ono što je najvažnije, Zvezda je svih pet poraza zabeležila u gostima i mnogi smatraju da bi protiv Totenhema naš tim mogao i do privih bodova u hostima u društvu najboljih, međutim Totenhem će i pored loše forme biti favorit na tom meču. Zvezda ima samo jednu pobedu na prethodnih devet evropskih gostovanja, a sva tri ovosezonska poraza doživeli su na strani. Ove subote, Zvezda je savladala Rad sa 3:1 na svom stadionu u 12. kolu Super lige i bila im je to šesta uzastopna pobeda u svim nadmetanjima. Meč trećeg kola grupe B Lige šampiona između Totenhema i Crvene zvezde igra se u utorak od 21 čas u Londonu, uz direktan prenos na Prvom programu RTS-a. Komentator utakmice biće Nemanja Matić.


Propila se vlast: Potrošnja alkoholnih pića u institucijama BiH udvostručena! - Grude Online\nPropila se vlast: Potrošnja alkoholnih pića u institucijama BiH udvostručena!\nU posljednje tri godine potrošnja pića u institucijama BiH povećana je za gotovo dvostruko, barem ako je suditi prema narudžbama alkoholnih pića koje logisticira Služba za zajedničke poslove institucija BiH.\nNaime, još 2014. godine Služba je za potrebe državnih dužnosnika i gostiju naručila je pića u protuvrijednosti 73.000 KM, što je bila potrošnja oko 6.000 KM mjesečno. Samo tri godine kasnije, dakle u ovoj godini, Služba je sklopila ugovor s kompanijom “Lala i Laćo” iz Bijeljine, vlasnika Milivoja Stanivukovića, po kojem će ova tvrtka u razdoblju od 18. travnja 2017. do 18. travnja 2018. godine institucijama BiH dostaviti alkohola u protuvrijednosti 140.000 KM, saznaju Nezavisne novine. Dakle gotovo dvostruko, a institucije će moći trošiti za alkoholna pića 11.600 KM mjesečno!\nInteresantan je i podatak cijenama. Naime, Služba je raspisala tender predvidjevši za alkohol 107.565 KM. No, ugovor sa Stanivukovićevom tvrtkom je sklopljen po cijeni većoj za oko 33.000 KM. Na sve ovo Siniša Perković, direktor Službe za zajedničke poslove institucija BiH, odgovara novinaru “Nezavisnih novina” protupitanjem je li gledao koliko se inače popije u institucijama? Na novinarevu konstataciju da ne radi inventuru pića, te da je to jako teško izračunati, obećao je da će dostaviti podatke o popijenom alkoholu u posljednjih nekoliko godina.\n“U međuvremenu je došlo do povećanja cijena na tržištu, a ovo što je naručeno je samo okvirni sporazum. Od svega se povuče najviše 20 posto alkohola”, tvrdi Perković, te obrazlaže da Služba ne zna tko će što piti po prijemima, te da mora imati spreman šank i predvidjeti svaku vrstu pića.\nIvica Ćavar, projekt menažder Centara civilnih inicijativa (CCI), koji je dobro upoznat s ovom “problematikom”, kaže da je, iako je bilo određenih povećanja cijena alkoholnih pića posljednjih godina, “malo čudno” da su nabavke alkohola u institucijama BiH porasle skoro dvostruko.\nSta sad 22. svibnja 2017 - 21:41\nA sta svinje znaju nego lokat!


Sjedinjene Države: Bojazan o mogućoj globalnoj kreditnoj krizi\nNestabilnost na Volstritu se nastavila podstičući strahovanja o sve dubljoj kreditnoj krizi. Eksperti za to krive gubitke koje su pretrpeli kreditori koji su odobravali riskantne hipoteke na vrhuncu buma na tržištu nekretnina u SAD. Analitičari ukazuju da je najnovija kriza započela u junu posle propasti dva takozvana hedž fonda koji su investirali znatne sume u riskantne hipotekle.\nHedž fondovi prikupljaju velike količine nova od pojedinaca i kompanija koje njihovi menadžeri zatim ulažu u akcije po svom izboru. Njihov cilj je da ostvare što veću zaradu zavisno od procena koje akcije će skočiti ili izgubiti vrednost. Analitičar Bil Man iz firme “Motley Fool” kaže da su hedž fondovi imali veliki uticaj na tržišta zbog toga što su prikupili velike sume novca.\n“U pitanju su bilioni, ili bar stotine milijardi dolara. Jedan hedž fond može da kontroliše i do tri odsto čitave berze i može da utiče na kretanja na njoj.”\nCentralne banke širom sveta su prošle nedelje ubacile preko 300 milijardi dolara u finansijska tržišta da bi obezbedile više gotovine kreditorima. Ipak, nervoza investitora zbog moguće kreditne krize je i dalje primetna. I, dok neki hedž fondovi prijavljuju gubitke od čak 80 odsto zbog gubitaka u sektoru riskantnih hipoteka, neki članovi Kongresa zahtevaju oštriju regulativu.\nMedjutim, analitičar Von Kordl upozorava da vladina intervencija nije uvek najbolji odgovor.\n“Vlada mora da bude oprezna jer tržište ima tendenciju da rasporedjuje resurse na najproduktivniji način i vlada često stvara više problema nego što ih rešava kada interveniše. S druge strane, oni koji zaradjuju najviše možda bi trebalo da plate i odgovarajuće poreze,” kaže Kordl.\nUprkos rastućoj nervozi, neki eksperti smatraju da nema razloga za uzbunu.\n“Činjenice ne ukazuju na katastrofu, već na nestabilnost i nepredvidivost. Globalna ekonomija je i dalje snažna. Sve ukazuje da se radi o jednom neprijatnom periodu i da ćemo za šest meseci moći da kažemo da smo se uspešno oporavili posle potresa u avgustu,” smatra Stjuart.\nAnalitičari dodaju da oporavak na Volstritu pokazuje da investitori žele da postignu pozitivne rezultate, ali da berza i dalje ostaje nesigurna i nepredvidiva posle više trocifrenioh gubitaka proteklih nedelja.


Vesti online / Vesti / Srbija / Evo o čemu su pričali Vučić i Bramerc\nEvo o čemu su pričali Vučić i Bramerc\nPredsednik Republike Srbije Aleksandar Vučić primio je glavnog tužioca Haškog tribunala Serža Bramerca, koji boravi u Beogradu u okviru priprema redovnog šestomesečnog izveštaja za sednicu Saveta bezbednosti UN početkom decembra.\nRukovanje: Bramerc i Vučić\n"Razgovor predsednika Vučića i glavnog tužioca Bramerca bio je otvoren i konkretan. Pokrenuto je šest pitanja koja se odnose na saradnju Republike Srbije i tužilaštva Haškog tribunala, regionalnu saradnju u pravosuđu i procesuiranje ratnih zločina u Srbiji", navedeno je u saopštenju iz Predsedništva.\nKonstatovano je da je glavni tužilac Haškog tribunala zadovoljan što je Srbija ispunila deo svojih obaveza ili preduzela korake u pravcu njihovog ispunjavanja.\nRečeno je i da će Srbija, iako oko nekih pitanja postoje različiti stavovi, nastaviti i jačati saradnju sa tužilaštvom Mehanizma međunarodnih krivičnih tribunala, koji će naslediti Haški tribunal po okončanju njegovog rada krajem godine.\nPredsednik Vučić je istakao da će Srbija podržati saradnju i rad tužilaca za ratne zločine u regionu, a uz podršku tužilaštva Mehanizma međunarodnih krivičnih tribunala, kako bi i time doprinela stabilnosti i približavanju naroda u regionu.\nGlavni tužilac Bramerc je istakao da će, po prestanku rada tužilaštva Haškog tribunala, a kroz rad tužilaštva Mehanizma međunarodnih krivičnih tribunala, biti održan kontinuitet saradnje uz podršku Srbiji u primeni Nacionalne strategije za procesuiranje ratnih zločina.\nSa Bramercom se sastala i premijerka Ana Brnabić.\nSRBIJA Vučić sa Bramercom: Srbija će pojačati saradnju s tužilaštvom Mehanizma


Decenijama je vojska Sjedinjenih Država imala koristi od vazdušne nadmoći nad svojim neprijateljima u svim sukobima koje je vodila širom svijeta.\nViše milijardi dolara vrijedna ulaganja Pentagona u napredne ratne avione, sisteme naoružanja, satelite i nosače aviona učinili su vazdušne snage centralnim dijelom američke globalne vojne moći.\nMeđutim, Kineska narodnooslobodilačka vojska (PLA) brzo se modernizuje, a vojni lideri i analitičari kažu da Vašington možda više ne može uvijek da se oslanja na svoju nadmoć u vazduhu.\nGovoreći na konferenciji Asocijacije vazdušnih snaga prošlog mjeseca, general Čarls Braun Jr, načelnik štaba Vazdušnih snaga, rekao je da je PLA ima ono što je nazvao "najveće vazduhoplovne snage na Pacifiku" i da ih je razvila "ispred nosa". Braun je predvidio da bi Kina mogla da prevaziđe američku nadmoć u vazduhu do 2035.\nNa istom događaju, general-potpukovnik S. Klinton Hinout, zamjenik načelnika američkog Generalštaba, upozorio je da SAD ne idu u korak sa napretkom Kine. "U nekoliko važnih oblasti zaostajemo - večeras. Ovo nije sutrašnji problem, ovo je danas".\nHinout je rekao novinarima da je, kao neko ko je svjestan dokaza iz povjerljivih informacija na svim nivoima, vjeruje da je Kina sustigla napredak američkih vazdušnih snaga i upozorio je da "svjetlo treperi crveno".\n"Oni sastavljaju pakete lovačkih aviona, posebno J-16, koji su letjeli u velikom broju. I to je relativno nova sposobnost", rekao je Erik Heginbotam, glavni istraživač u Centru za međunarodne studije Univerziteta MIT. "Sastavljaju kompletne pakete. Takođe šalju borbene avione protiv podmornica. Dakle, pokazuju mnogo."\nPrema članku objavljenom na zvaničnoj veb stranici američkog vazduhoplovstva, sekretar vazdušnih snaga Frenk Kendal pomenuo je Kinu 27 puta u svom pomnom obraćanju na konferenciji AFA prošlog mjeseca. Za poređenje, jednom je pomenuo Rusiju i tri puta Afganistan. Kendall, glavni civilni vođa američkih vazdušnih snaga (USAF), takođe se u avgustu obavezao da će razviti vodeće tehnologije koje će "uplašiti Kinu".\nOhrabreni novostečenom kineskom vazdušnom moći, Vang Vej, visoki zvaničnik vazduhoplovnih snaga kineske vojske, prošlog mjeseca je odgovorio na Kendalov komentar "uplašiti Kinu" tako što je pozvao USAF da se sastanu na nebu:\nGdje superiornost USAF može da prestane\nTimoti Hit, viši istraživač odbrane u korporaciji RAND, rekao je da, iako PLAAF i dalje zaostaje za američkim vojnim snagama u tehnološkim i ratnim sposobnostima, njihov veliki broj kopnenih snaga predstavlja prijetnju svakom američkom nastojanju da interveniše u eventualnoj borbi oko Tajvana.\nOn je rekao za Glas Amerike da zbog svoje blizine Tajvanu, PLA može da koristi mnoga komplementarna oružja, poput raketa zemlja-vazduh i protivbrodskih balističkih raketa, za napad na američke nosače, vazdušne baze i avione. "Ova protiv-intervenistička sposobnost mogla bi da pomogne čak i u vjerovatnoći vazdušnih snaga PLA u (eventualnoj) velikoj borbi u blizini Tajvana".\nU intervjuu prošlog mjeseca za Air Force Times, Kendal je rekao da je to da su SAD dominantna sila - pretpostavka. "Mi smo dominantna vojna sila sve dok se ne približite 1.610 kilometara od Kine, a to počinje da se mijenja", rekao je on.\nPrema Heginbotamu sa MIT-a, specijalisti za azijska pitanja bezbjednosti, manje od 15 odsto američkih vazdušnih kapaciteta nalazi se u zapadnom Pacifiku, a SAD nemaju sve svoje avione koji lete okolo non-stop. "Razlika je vjerovatno u tome što vas Kina može izazvati zbog svoje superiornosti na lokalnom nivou i u određenim vremenskim periodima", rekao je u telefonskom intervjuu za Glas Amerike.\nNazivajući Kinu "vrsnim protivnikom" sa ogromnim mogućnostima u operacijama elektromagnetnog spektra, general Mark Keli, komandant vazdušno-borbene komande, rekao je prošlog mjeseca da bi USAF mogle izgubiti takvu borbu. On je napomenuo da je Kina već zatražila dijelove Južnog kineskog mora "bez ispaljenog metka".\nSuperiornost i prevlast\nGodine 2015, studija istraživačkog centra Korporacije RAND sa sjedištem u Kaliforniji, čiji je glavni autor bio Heginbotam, otkrila je da, iako su SAD i dalje održavale neuporedive sposobnosti vazduh-vazduh, "stalna poboljšanja kineskih vazdušnih sposobnosti sve više otežavaju Sjeidnjenim Državama da postignu vazdušnu superiornost u politički i operativno efikasnom vremenskom okviru, posebno u scenariju (koji se odigrava) u bilizini kineskog kopna".\nStudija Sekretarijata za odbranu iz 2016. godine na istu temu pokazala je da nastajuće integrisane i umrežene sposobnosti vazduh-vazduh i zemlja-vazduh "ugrožavaju sposobnost vazdušnih snaga (SAD) da obezbijede superiornost u vazduhu u vrijeme i na mjestima koja su potrebna u veoma osporavanim operativnim okruženjima od 2030. i dalje".\n"Studija USAF o vazdušnoj superiornosti iz 2016. bila je nepokolebljiva (u oceni) da su SAD na putu da izgube superiornost u vazduhu u vođenju udaljenih ratova", rekao je Lejton za Glas Amerike. "USAF ima programe modernizacije opreme koji će to riješiti, poput lovaca B-21 i Sljedeće generacije vazdušne dominacije, ali malo je vjerovatno da će oni napraviti stvarnu razliku do 2030-ih."\nLejton je u svom blogu ustvrdio da se način razmišljanja USAF o projektovanju vazdušne moći promijenio tokom godina od Hladnog rata. Kada se Vašington vidio kao usamljena svjetska supersila, zajednički izraz je bio "superiornost u vazduhu". Sada, kada se vazdušnom prijetnjom može upravljati u određeno vrijeme i na određenom mjestu, cilj je "prevlast u vazduhu".


Pokret slobodna Srbija (PSS) izabrao novo predsedništvo - NOVA portal\nPokret slobodna Srbija (PSS) izabrao novo predsedništvo\nPolitika Autor:Aleksandra Petrović01. feb. 202100:26\nPolitička decentralizacija i lustracija su osnovna polizašta PSS-a, poručila je novoizabrana predsednica predsedništva Lidija Martinović, dodajući da PSS, premeštanjem svog sedišta u Raču, pokazuje da je u\nSrbiji svaki region podjednako važan.\nOna je istakla da je PSS simbolično krenuo iz Šumadije, iz rodnog mesta vožda Karađorđa, podsećajući da je upravo „odatle krenulo građenje civilizovane evropske Srbije koja teži napretku“, te da je sada vreme da se sa istog msta krene u „pravljenje nove Srbije“.\nOvaj Pokret je, kao deo Udružene opozicije Srbije, bojkotovao prošlogodišnje izbore, a iz predsedništva potvrđuju da se „nijednog trenutka nisu pomerili od politike koja se zalaže za demokratske izborne uslove i oslobađanje Srbije od diktatorskog režima“.\nMartinović je navela da PSS zajedno sa partnerima sa kojima su bojkotovali izbore pripremaju platformu sa kojom će izaći pred javnost, kao i na pregovore između vlasti i opozicije uz medijaciju evroparlamentaraca.\n„Ne znamo šta će se desiti, ali ostajemo dosledni u borbi za izborne uslove, jer pod ovakvim uslovima ne vredi izlaziti na izbore“ podvukla je Martinović.\nIzbornoj skupštini PSS-a prisustvovali su predstavnici srodnih političkih partija i udruženja građana, među kojima i predsednik i potpredsednik Narodne stranke Vuk Jeremić i Miroslav Aleksić. Govoreći o Udruženoj opoziciji, Jeremić je rekao da su stranke koje su bojkotovale izbore „prirodni saveznici na istoj strani“, te da će tu i ostati sve dok „ne oslobode Srbiju“.\n„Ovo što danas imamo u Srbiji, to je u svakom smislu nazadno i opterećujuće. Ovakva vlast krade budućnost od nas i od naše dece. Tek kada ponovo budemo imali demokratiju u zemlji, tada ćemo u normalnom parlamentu razgovarati o tome kakvu politiku treba vodit“ poručio je Jeremić.\nMiroslav Aleksić je naglasio da je u borbi protiv „diktatorskog režima“ potrebno jedinstvo političkih organizacija i građana, dodajući da „svi mi kao građani odlučujemo ko će i dokle će vladati“.\n„Vreme je da promenimo ovu vlast koja nas gura unazad. Ja bih voleo da to bude na izborima, demokratskim putemn, a mislim da u ovom momentu vlast odlučuje da li će se to završiti na ulici ili na izborima“ rekao je Aleksić.\nU PSS-u ističu da je to „najbrže rastući pokret u Srbiji“ te da kroz delovanje svojih stručnih odbora zastupaju politiku koja će „vratiti poverenje građana“.\nNa izbornoj skupštini za članove predsedništva izabrani su Zoran Maksimović, Branislav Jorgić (odbor za ekonomiju), Tijana Bajić (odbor za kulturu), Jovan Todorović, Saša Mladenović , Goran Herling (odbor za obrazovanje), a za predsednicu predsedništva izabrana je Lidija Martinović.\nlidija martinovićMiroslav AleksićPokret Slobodna SrbijaPredsedništvoPSSVuk Jeremić


Kako prevazići stres i krenuti dalje nakon gubitka posla - Leutar.net\nKako prevazići stres i krenuti dalje nakon gubitka posla\n30. marta 2022. LEUTAR Društvo, Magazin 0\nGubitak posla je izuzteno stresan događaj, koji dovodi do osećaja finansijske nesigurnosti i preispitivanja sopstvenih kompetencija, te i suočavanja sa neizvesnošću u vezi sa tokom karijere i svakodnevnog života uopšte. Iako izuzteno neprijatno iskustvo, gubitak posla je ipak nešto što je moguće prevazići, pa čak i okrenuti u svoju korist ukoliko se čitavoj situaciji priđe sa optimističnim stavom i ako se okolnosti koje su dovele do nje valjano protumače.\nKako prihvatiti novonastalu situaciju?\nKao i u slučaju svakog značajnijeg gubitka, iniciajalni šok koji sam otkaz izaziva ubrzo će prerasti u osećanje tuge ili besa, sa čime je potrebno suočiti se. Suočavanje sa negativnim osećanjima je zapravo prvi korak ka tome da vas loše iskustvo osnaži i pomogne vam da kasnije u karijeri ostvarite uspehe, usavršivši se kao profesionalac. Analizirajte razloge za vaš prekid saradnje sa bivšim poslodavcem, te ukoliko prepoznate sopstvene greške koje su do ovoga dovele, potrudite se da preoblikujete svoj odnos prema poslu, kolegama ili da dodatno poradite na svojim kompetencijama ne biste li u okviru budućih poslovnih angažmana mogli da ostvarite svoj pun potencijal. Imajte na umu da privikavanje na svaku situaciju koja vas postavlja van vaše zone komfora predstavlja proces, te nemojte postati malodušni ukoliko se ne budete osećali spremnim za akciju ubrzo nakon gubitka posla, već dajte sebi vremena. Ukoliko vam vaša finansijska situacija dozvoljava, provedite određeno vreme ulažući energiju u postizanje ličnog spokoja i učestvovanje u aktivnostima za koje niste imali vremena dok ste bili u radnom odnosu, a zatim se posvetite pronalasku novih poslovnih prilika.\nKako se upoznati sa aktuelnostima na tržištu rada?\nU trenutku kada odlučite da se na tržište rada iznova uključite kao kandidat, vrlo je važno da steknete okvirnu sliku o potražnji i dominantnim zahtevima za pozicije koje vas interesuju. Najbolji uvid u profil idealnog kandidata za poslove u vašoj struci vam mogu pružiti oglasi za posao, u okviru kojih se nalaze opisi zaduženja za za dato radno mesto, kao i zahteva poslodavaca. Načinite paralelu izmeu sebe i opisa idealnog kandidata u oglasima za posao, te na osnovu toga odlučite u vezi sa svojim narednim koracima. U zavisnosti od vaših kompetencija, opredelićete se za apliciranje ili određene korake samousavršavanja na profesionalnom planu. Još jedna mogućnost rezultata vaše pretrage može biti i odluka da se prekvalifikujete, ukoliko smatrate da imate potencijal da postanete dovoljno stručni za određenu oblast koja beleži veću popularnost na tržištu rada, a koja nije usko u vezi sa vašim formalnim obrazovanjem i dosadašnjim radnim iskustvom.\nKako se odlučiti za samousavršavanje ili prekvalifikaciju?\nUkoliko smatrate da postoji izvestan prostor za samousavršavanje i došli ste do zaključka da sticanjem dodatnih znanja i veština možete sebi obezbediti bolju profesionalnu budućnost, uzmite u obzir neki od kurseva koje u većini slučajeva možete pohađati online. Činjenica je da su izmene na tržištu rada i fokus na nekolicinu oblasti dovele do toga da se izbor kurseva za stručno usavršavanje značajno proširio poslednjih godina. Ovo je sjajna opcija i ukoliko se odlučite na prekvalifikaciju, dakle da sticanjem novih znanja postanete valjan kandidat za neku od pozicija koje se ne pripadaju vašoj užoj struci. Naročito porastom potražnje za stručnjacima iz oblasti IT-a, prekvalifikacija postaje sve popularnija solucija, te načinite detaljnu analizu kako sopstvenih prilika, tako i pretpostavki u vezi sa budućnošću tržišta rada, što vas može dovesti do toga da uzmete u obzir i ovu varijantu i potpuno izmenite tok svoje karijere.\nKako umrežavanje doprinosi pronalasku novih poslovnih prilika?\nIako sam gubitak posla u slučaju većine dovodi i do toga da u određenom periodu imaju potrebu da se blago povuku sa društvene scene, potrudite se da se otrgnete od ovakvog obrasca ponašanja, imajući na umu da održavanje kontakata predstavlja značajno sredstvo za pronalaženje novog poslovnog angažmana. Nakon što ste se suočili sa novonastalom situacijom na profesionalnom i privatnom planu, počnite aktivnije da se uključujete u društvene događaje i obnovite određene kontakte koji vam mogu ići u prilog u ovom kontekstu. Na ovaj način ćete biti u toku sa novim prilikama za zaposlenje, a istovremeno sebi možete obezbediti preporuku za određena radna mesta, koja zapravo igra izuzetno veliku ulogu prilikom selekcije kandidata. Naposletku, kada se krećete u društvu i imate priliku da podelite svoja iskustva, uvidećete da su mnogi prošli kroz fazu u kojoj ste vi trenutno i ta spoznaja će doprineti vašem entuzijazmu povodom vaše poslovne budućnosti i smanjiti osećaj stresa.\nUkoliko se suočavate sa stresom povodom gubitka posla, imajte na umu da su sva osećanja kojima ste ophrvani sasvim prirodna, ali i da je u gotovo svakoj naizgled sasvim nepovoljnoj situaciji moguće pronaći i nešto pozitivno, kao što je u ovom slučaju šansa za novi početak i preoblikovanje sebe kao profesionalca. Prihvatite situaciju u kojoj ste se našli i naučite iz nje, a zatim se upustite u potragu za novim prilikama i zasigurno će se pred vama ubrzo otvoriti vrata ka nekim novim, možda čak i sasvim neočekivanim, angažmanima i uspesima.


PRVI I PRAVI POSAO – Ekonomski fakultet - | Prijemni Upis\nZahvaljujući saradnji koju Ekonomski fakultet Univerziteta u Beogradu ima sa preko 420 stranih i domaćih kompanija i javnih preduzeća započet je projekat „Prvi i pravi posao”, kojim će se najboljim studentima obezbediti ponuda za prvi posao.\nPored stručne prakse, koja je sada već tradicija, Ekonomski fakultet će studentima po završetku studija u roku od 3 meseca od školske godine 2018/19. pomoći da nađu posao, koji će im biti ponuđen baš iz delatnosti koja je direktno vezana za smer koji je student završio.\n„Studenti koji fakultet završe u roku biće u prilici da odmah po diplomiranju primene znanje koje su stekli u našoj ustanovi. Studenti moraju da imaju prosek veći od 8,5, a ponudu za posao iz ekonomske oblasti koju su studirali će dobiti u roku od 90 dana nakon diplomiranja.\nPored ovoga, nastavljamo sa tim da svi studenti treće i četvrte godine imaju obezbeđenu praksu u najboljim domaćim kompanijama”, izjavio je prodekan za saradnju sa privredom Ekonomskog fakulteta Univerziteta u Beogradu, Dragan Lončar.\nSaradnja fakulteta i kompanija je najbolji način da se studenti zaposle u svojoj struci za koju su se školovali. Fakultet sa kompanijama donosi akcione planove saradnje koji sadrže praksu, zapošljavanje, gostujuća predavanja na fakultetu, terensku nastavu, pomoć studentima u izradi diplomskih, seminarskih i master radova.\nProjekat „Prvi i pravi posao” će se realizovati od ove školske godine, a prve studente koje je „zaposlio” fakultet imaćemo u narednih godinu dana.


PočetnaVestiHardverProcesoriAMD objavio korake i resurse za sprečavanje Spectre ranjivosti\n11.04.2018 14:27 | 0 Hardver\nKompanija AMD je objavila da počinje sa razvojem resursa koji će pomoći u sprečavanju Spectre ranjivosti na AMD procesorima. AMD na svom blogu ističe kako je verzija 1 Spectre ranjivosti (GPZ 1 - Google Project Zero Flaw 1) već pokrivena od strane AMD partnera. Kompanija istovremeno podseća kako su njeni procesori imuni na Meltdown (GPZ3), a takođe objašnjava kako planira da se izbori sa GPZ2 (Spectre) ranjivostima.\nOva rešenja zahtevaju kombinaciju mikrokod ažuriranja za procesore od strane OEM-a i partnerskih proizvođača matičnih ploča, kao i korišćenje aktuelne i u potpunosti ažurirane verzije Windowsa. Za Linux korisnike, AMD preporučena rešenja za GPZ Variant 2 su dostupna za Linux partnere i objavljena su ranije ove godine.\nAMD je istakao da je teško očekivati da GPZ Variant 2 bude na njihovim procesorima, ali da je i pored ovoga sa korisnicima i partnerima rađeno na tome da se osigura i ovakav scenario, preko "kombinacije zakrpe za operativne sisteme i mikrokoda ažuriranja za AMD procesore kako bi se dodatno sprečio rizik".\nStardew Valley multiplejer bi trebalo da bude spreman za oko mesec dana


AKCIJE SPECIJALCA FSB ŠIROM RUSIJE: Razbijeno čak 28 tajnih radionica za proizvodnju oružja | Novosti.RS\nU ilegalnim aktivnostima učestvovalo je 43 ljudi.\nTokom akcije FSB zaplenjen je pešadijski minobacač kalibra 50 milimetara, top kalibra 45 milimetara, 191 komad oružja domaće i inostrane proizvodnje, uključujući snajpersku pušku „Vintorez“, tri mitraljeza, 18 automata „kalašnjikov“, 45 granata, 26.000 metaka, 34, 5 kilograma eksploziva.\nRusija Oružje FSB ruska vojska specijalci ruski specijalci\nRUSKI SPECIJALCI POKAZALI ŠTA MOGU: Pripadnici ABHO jedinice odbili napad "neprijatelja" i eliminisali zagađenje (VIDEO)\n15:34 ŽELITE U TRŽNE CENTRE? Na vas će motriti korona redari, a ovo su njihova zaduženja i obaveze\nŽELITE U TRŽNE CENTRE? Na vas će motriti korona redari, a ovo su njihova zaduženja i obaveze


Oružje džihadista i iz Srbije - Dnevni list Danas\nDruštvo Oružje džihadista i iz Srbije\nSrbija je na šestom mestu liste najvažnijih zemalja iz koje potiče oružje koje koriste borci Islamske države u Iraku i Siriji, rezultat je analize velikog uzorka do kojeg su došli istraživači organizacije Conflict Armament Research (CAR),prenosi Dojče vele.\n0Piše: DanasOnline 28. decembra 2017. 14.21\nIz Srbije potiče 4,04 odsto oružja koje koriste borci Islamske države. Pronađena su ukupno 74 relevantna predmeta iz Srbije, od toga 64 u Iraku, ali četiri komada oružja iz Srbije imaju godinu proizvodnje od 2000. godine do danas. Sve ostalo je starije, mnogo toga iz ere SFR Jugoslavije.\nNa listi ubedljivo prednjači Kina – 43,5 odsto, zatim Rumunija 12,12 odsto, Rusija 9,55 odsto, Mađarska -7,21 odsto i Bugarska 5,29 odsto.\nViše od 30 komada oružja pronađeno je iz Nemačke, Iraka, Poljske, Češke i SAD, dok su iz Hrvatske pronađena dva komada, iz BiH i Albanije po jedan.\nŠto se tiče porekla municije, redosled je nešto drugačiji i najviše dolazi iz Rusije 25,51 odsto, Kine 25,47 odsto, Rumunije 13,25 odsto, SAD 6,06 odsto, Bugarske 4,44, Kirgizije 3,25, Srbije 2,95 i Turske 2,71 odsto.\nLondonska organizacija Conflict Armament Research istraživala je više od tri godine, od jula 2014. do novembra ove godine, na teritoriji od Kobanea u Siriji do Bagdada.\nU pitanju je najobimnija studija naoružanja kojim raspolaže teroristička organizacija do sada. Analizirano je više 1.832 komada oružja i više od 40.000 jedinica municije.\nKako prenosi Dojče vele izvode izveštaja, u arsenalu džihadista je pronađeno 19 sanduka municije 7,62 x 54 mm R koje je užički „Prvi Partizan“ legalno izvezao u Irak 2004. godine. Taj kalibar metka odgovara ruskom automatskom oružju, recimo kalašnjikovu i tokarevu.\nU odgovoru na upit CAR, srpska Vlada je navela da je pošiljka bila u sklopu napora međunarodnih trupa da opreme iračku vojsku nakon intervencije 2003. godine. U blizini Faludže je juna 2016. godine nađeno 60 jugoslovenskih M-79 „Osa“ kalibra 90 milimetara koje su se, tokom raspada Jugoslavije, zatekle u svim bivšim republikama.\nBugarski tromblon PG-7M je put do fronta našao preko Srbije. Prema zvaničnom Beogradu, srpska kompanija je 2. aprila 2014. godine uvezla 960 komada, da bi ih dva dana kasnije preprodala Ministarstvu odbrane Burundija.\nPremda 90 odsto oružja i municije potiče iz zemalja istočne Evrope, Rusije i Kine, istraživači CAR su otkrili da dobar deo tog oružja dolazi iz Sjedinjenih Država i Saudijske Arabije.\nOve zemlje su zvanično nabavljale oružje proizvedeno u istočnim članicama EU i NATO, a zatim ih ilegalno dostavljale verovatno sirijskim pobunjenicima da bi oružje konačno padalo u ruke islamista, pokazuje istraživanje.


- Ozbiljan i profesionalan hakerski napad na desio se u nedelju 1. marta. Nadležne službe preduzeća dijagnostifikovale su ga istog dana i od tog trenutka rade na otklanjanu virusa. Reč je o novom tipu "ransomware" virusa koji napada antivirusnu zaštitiu i "backup" sisteme i na taj način zaključava fajlove i čini ih nedostupnim. Ovakvi napadi nisu lokalnog karaktera, već su dijagnostifikovani širom sveta, a veoma teško ih je sprečiti i ukloniti nakon aktiviranja virusa - saopštavaju iz JKP "Infortmatika".\nOni navode da su o tome obavštene nadležne službe Odeljenja za visoko tehnološki kriminal MUP-a Srbije, Bezbednosno-informativna agencija i Tužilaštvo za visoko tehnološki kriminal, te da na otklanjanju virusa rade i eksterne IT kompanije i stručnjaci.\n- Dok traje istraga ne možemo odavati više detalja, ali će građani biti obaveštavani o svakom napretku istrage. Ne treba da postoji bojazan od zloupotrebe ličnih podataka građana jer njihovo čitanje i korišćenje nije ni na koji način ugroženo ovim napadom jer se baze podataka čuvaju na drugoj platformi. U međuvremenu, građani račune objedinjene naplate mogu uplaćivati na šalterima pošte, banaka i ostalih platnih insitucija, dok se na šalterima informatike ne omogući plaćanje - kažu u JKP "Informatika".


Karlos Gon označio Emanuela Makrona kao glavnog pokretača krize u alijansi - Auto Republika\nKarlos Gon je rekao da je iznenadni potez, koji je pre pet godina odigrao francuski predsednik, Emanuel Makron, koji je tada bio ministar ekonomije, doveo do urušavanja odnosa između Renaulta i Nissana, pokrenuvši niz događaja koji su doveli do njegovog pada.\nBivši šef alijanse je pored Japanaca prst uperio i u Makrona, optuživši francuskog lidera za izazivanje ljutnje i nezadovoljstva kompanijskih rukovodilaca i zvaničnika u Japanu, pokušajem da prisili Nissan na spajanje s Renaultom.\nMada predsednik nije konkretno imenovan, bilo je jasno na koga Gon aludira, kada jer sugerisao da je vlada tražila od njega da forsira potpuno spajanje, što je bilo protivno njegovoj volji.\nGon je rekao da su Nissanovi funkcioneri i japanski zvaničnici bili šokirani odlukom francuskih vlasti iz 2015., da se povećaju glasačka prava vlade u Renaultu. Potez koji je došao preko noći, omogućio je državi Francuskoj da formira manjinu s pravom „veta“ u Renaultu, koji je u isto vreme kontrolisao Nissan kroz udeo od 43,4 odsto.\n„To je izazvalo veliko ogorčenje, ne samo što se Nissanovog rukovodstva tiče, već i japanskih vlasti“, rekao je Gon. „Upravo su tu problemi započeli.“\nFrancuska je povećala svoj udeo u Renaultu da bi iskoristila prednost koju je donela nova regulativa, koja je dugoročnim investitorima pružila dvostruka glasačka prava. Makron, u to vreme trideset sedmogodišnji ministar ekonomije, s tada nepoznatim predsedničkim ambicijama, nije upozorio Gona da će će povući taj potez sve do „minut do dvanaest“.\nPo francuskim i japanskim izvorima, dotični potez je naljutio partnere u Nissanu, koji su se uplašili da će njihov nacionalni ponos potpasti pod kontrolu Vlade Francuske.\nU osmomesečnoj borbi koja je usledila na nivou odbora, između Makronovog ministarstva i Hirotoa Saikave, tadašnjeg čoveka broj 2 u Nissanu, Gon je nadgledao pregovore oko sporazuma, koji je trebalo da ograniči francusku ulogu investitora, kao i Renaultovu rolu najvećeg Nissanovog akcionara. Sporazum je od tada nailazio na snažne kritike od strane aktuelnog Renaultovog menadžmenta, koji je smatrao da kao investitor ima zavezane ruke.\nGon navodi potez Vlade Francuske kao ključni momenat kada su inače zategnuti odnosi između partnera počeli da degradiraju. Mada je Renault spasio Nissan od bankrota 1999., ravnoteža moći je neprestano bila prisutna, uz to što je japanska kompanija postala veća i profitabilnija.\nPočetkom 2018., Francuska je od Gona zatražila da „učvrsti“ Renaultove veze s Nissanom, kao uslov za obnavljanje njegovog mandata na poziciji CEO-a francuske kompanije, mada je Gon upozorio da se Japan verovatno neće složiti s tim da država Francuska bude najveći Renaultov akcionar.\nMada je „Zemlja Gala“ redukovala svoj udeo od 2015., ona je i dalje najvažniji investitor francuske kompanije, sa dvostrukim glasačkim pravom, koji Nissan s druge strane ne poseduje.\nRenaultov menadžer: „Nema prave alijanse“\nJedan viši rukovodilac iz Renaulta, koji je bio prisutan na Gonovoj konferenciji za štampu, ponudio je drugačiju interpretaciju događaja, rekavši da zapravo nije ni bilo prave alijanse. Umesto toga, Gon je težio tome da upari dve kompanije koje nikada nisu želele da sarađuju, da bi zatim sebe učinio neophodnim u okviru zajedničkih operacija, prevenirajući direktnu komunikaciju između dve strane.\nOn je već pod istragom u Francuskoj zbog troškova koji su išli na konto Renaulta, što je alarmiralo tužioce u vezi s milionima evra koje je isplatio distributeru na Bliskom Istoku. Gon je negirao da je počinio bilo kakav prestup, rekavši da će odgovarati pred francuskim sudom ukoliko bude pozvan.\nMeđutim, on je u isto vreme sugerisao da ga Vlada Francuske nije podržavala dok je bio u pritvoru. S ključnom Renault-Nissan alijansom dovedenom u pitanje, Makronova vlada je „balansirala na žici“, insistirajući na tome da pretpostavka nevinosti mora biti poštovana, ali i da Gon treba da bude odgovoran za eventualna nepočinstva.\nSada, kada je ponovo slobodan, bivši šef alijanse je pojasnio da ne traži pomoć od Pariza: „Ne tražim ništa od Vlade Francuske.“\nNaravno, Makron nije bio jedina meta Gonovog besa. Fokus njegove srdžbe je bio na japanskim tužiocima, Nissanovim rukovodiocima i Latham & Watkins, advokatskom firmom koja zastupa proizvođača automobila. Međutim, kada je od njega zatraženo da objasni izvore navodne zavere protiv njega, kao odgovornog je označio francuskog predsednika.\ntags: carlos ghosn emmanuel macron izdvojeno japan nissan renault vlada francuske\nprevious Nissanovi rukovodioci ismejali Gonove optužbe\nnext Geely merka kapital Aston Martina\nsad je sve jasno, Sloboda za Gona! Sretno i cuvaj se.\nAnaliza: Kuda plovi ovaj brod nakon povlačenja kormilara?


Nove glavobolje zbog kredita u „švajcarcima“ - juGmedia\nNIŠ, LESKOVAC, VRANJE – Odluka Švajcarske nacionalne banke da više ne ograničava vrednost svoje nacionalne valute zadala je velike glavobolje građanima Srbije koji imaju kredite u švajcarskim francima.\nVrednost ove valute za samo jedan dan porasla je na 120 dinara što je rast od 20 odsto, i tako da će i rate na kredite u „švajcarcima“ porasti za 20 odsto.\nOvo je još jedan udar na džep dužnika, posle 2008. godine kada je ova valuta naglo skočila.\nEkonomski analitičari ističu da najnoviji rast vrednosti švajcarskog franka ne mora da znači da će švajcarska moneta intenzivno da jača i narednih, ali je sigurno da će narednih dana na deviznom tržištu biti jakih turbulencija.\nEkonomski analitičari ističu da je sada glavno pitanje da li će banke da ponude rešenje za dužnike koji ne budu mogli da vraćaju kredite, pre svega stambene, ili će to prepustiti državi.\nPodaci Narodne banke Srbije govore da trenutno 22.000 građana Srbije ima stambene kredite u švajcarskim francima.\nPovodom najnovijih potresa na svetskom i domaćem deviznom tržištu izazvanih odlukom Švajcarske nacionalne banke, Narodna banka Srbije izdala je saopštenje u kome se kaže da domaće devizno tržište, nije bilo značajnije uzdrmano današnjim turbulencijama iz međunarodnog okruženja.\n„Ipak, imajući u vidu aktuelna kretanja, centralna banka će i dalje pažljivo pratiti promene vrednosti najvećih svetskih valuta i nastojati da umanji prelivanje negativnih posledica na domaće tržište“, navodi se u saopštenju NBS.\nCentralna banka će, dodaje se u saopštenju, naročito pažljivo pratiti posledice ovih promena po stabilnost finansijskog sistema, imajući u vidu položaj korisnika stambenih kredita indeksiranih u švajcarskim francima.\nOpljačkao kazino, apoteku i domaćinstvo, preteći nožem\nBUJANOVAC/VRANJE - Policija u Bujanovcu uhapsila je S.F. (1991) iz okoline te varši zbog sumnje da je izvršio dva krivična dela, teška krađa i razbojništvo.…\nLESKOVAC - Premijera nove, hit predstave leskovačkog autora Ljubiše Dinčića sa mladom glumicom Milicom Nikolić u glavnoj ulozi biće odigrana na…


Otvoren Sajam turizma, premijerka najavila nova ulaganja\nNovi Zakon o medicinskim sredstvima brana nekvalitetnim proizvodima na tržištu Srbije\nSredstva iz KIF-a za razvoj turizma\nPRIVREDNE VESTI | 9. Jun 2017. | 12:34\nZdravstveni turizam veliki ekonomski potencijal Srbije\nU Privrednoj komori Srbije danas su svečano uručeni sertifikati predstavnicima zdravstvenih ustanova i privatne prakse, učesnicima „Projekta razvoja i promocije zdravstvenog turizma u Srbiji“. Ovi sertifikati koje dodeljuje država svojevrsna su preporuka pacijentima – zdravstvenim turistima da će dobiti i kvalitetnu i efikasnu, a ne samo jeftiniju medicinsku uslugu, rekao je Marko Čadež, predsednik PKS.\nSertifikati su jedan od prvih i veoma važnih koraka u stvaranju uslova za bolje korišćenje našeg potencijala, promociju naše ponude u svetu i brži razvoj zdravstvenog turizma u Srbiji, istakao je Čadež.\nStrategija razvoja turizma Srbije do 2025 godine, podsetio je predsednik Komore, markirala je zdravstveni turizam kao jedan od turističkih proizvoda od posebnog značaja za razvoj turističke privrede, pa tako i ekonomije Srbije u celini.\nSmatra se da je tržište zdravstvenog turizma u svetu danas vredno između 45 i 72 milijarde dolara na osnovu oko dvanaest miliona prekograničnih pacijenata širom sveta koji u proseku troše 3.800-6.000 dolara po poseti, uključujući i troškove prevoza smeštaja, korišćenja drugih klasičnih turističkih sadržaja, istakao je Čadež. Prema procenama Ministarstva zdravlja Srbija bi godišnje mogla da privuče i do 100.000 zdravstvenih turista, rekao je predsednik PKS i podsetio da Srbiju posećuju pacijenti iz Švajcarske, Nemačke, Austrije, Belgije, Švedske, Kanade i Australije, većinom predstavnici naše dijaspore, mada je sve više i stranaca.\nPredsednik PKS je ukazao na dve neiskorišćene šanse Srbije kada je reč o zdravstvenom turizmu - razvoj banjskog turizma i izgradnja zajedničkog turističkog proizvoda regiona posebno značajna za privlačenje turista sa dalekih destinacija od Amerike do Kine.\nSvečanosti u PKS prisustvovali su Zlatibor Lončar, ministar zdravlja, Željko Sertić doskorašnji direktor Razvojne agencije Srbije, Meho Mahmutović, državni sekretar u Ministarstvu zdravlja, predstavnici zdravstvenih ustanova, privrednici.\nProcene su da 203 miliona Evropljana godišnje ostvari putovanja motivisana zdravstvenim razlozima i da se na tim putovanjima potroši oko 115 milijardi evra. Srbija sigurno ima znanja, mogućnosti i kapaciteta da bude deo ovih procesa, rekao je ministar Lončar.\nRazvoj zdravstvenog turizma angažuje i druge privredne grane i samim tim otvara neograničene mogućnosti, istakao je ministar.\nProjekat razvoja i promocije zdravstvenog turizma u Srbiji realizovan je pod pokroviteljstvom Ministarstva zdravlja. Radna grupa ministarstva aktivno je radila na uspostavljanju kriterijuma i procedura kako bi stranci kod nas mogli da dobiju što kvalitetniju i efikasniju zdravstvenu uslugu. Fokus je bio na stomatološkim i uslugama estetske hirurgije, pa su u radnu grupu uključeni predstavnici Stomatološke komore Srbije i Udruženja estetskih hirurga Srbije, a u realizaciji navedenih zadataka konsultovani su Privredna komora Srbije, JUTA i Turistička organizacija Srbije.


Svečano otvorene Sportske igre mladih u Novom Sadu\nIzvor: 021info.rs, 15.Maj.2019, 13:15\nNajveća manifestacija amaterskog sporta u Evropi svečano je otvorena u Velikoj dvorani SPENS-a u Novom Sadu uz paljenje plamena prijateljstva. Sportske igre mladih namenjene su deci osnovnoškolskog uzrasta sa teritorije Republike Srbije, Republike Hrvatske i Bosne i Hercegovine, a do sada je u Igrama učestvovalo više od 1 500 000 dece i mladih. Pobednici iz sve tri države plasiraće se na veliko međunarodno finale koje će biti održano krajem avgusta u Splitu. -Za mene je prirodno da se otvaranje za ceo region održi u Novom Sadu koji je ove godine Omladinska prestonica Evrope, grad sa preko 50 hiljada studenata koji svake godine ima sve više mladosti i koji tome posvećuje mnogo pažnje. Spoj mladih i sporta je dobitna kombinacija, a ovo je pozitivna priča u regionu koja garantuje sigurniju budućnost. Želim im da nauče da pobeđuju, ali i da u porazu...\nStranice najlepše i najrazigranije sportske bajke nastavile su da se ispisuju u Novom Sadu gde su svečano otvorene Sporske igre mladih za ceo region...Polaganjem zakletve prijateljstva i paljenjem baklje prijateljstva, iz Novog Sada – evropske prestonice mladih za 2019. godinu – poslata je poruka...


UNESKO će proglasiti rezervat biosfere Mura-Drava-Dunav - eVršac\nUNESKO će u sredu, 15. septembra, na sastanku u nigerijskoj Abudži, proglasiti rezervat biosfere Mura-Drava-Dunav u pet država. Takozvana Evropska Amazonija, time postaje najveće zaštićeno rečno područje u Evropi, kažu izvori iz Svetske organizacije za zaštitu prirode.\nInicijativu za zaštitu rečnog krajolika Mure, Drave i Dunava na području Austrije, Slovenije, Mađarske, Hrvatske i Srbije pokrenuli su pre više od 20 godina aktivisti za zaštitu životne sredine i organizacije civilnog društva.\nRad na uspostavljanju rezervata biosfere Mura-Drava-Dunav zvanično je započeo 2011. godine, kada su ministri zaštite za životnu sredinu pet zemalja potpisali deklaraciju o uspostavljanu prekograničnog rezervata biosfere, podseća Svetske organizacije za zaštitu prirode, koja je deo te inicijative od samoga početka.\nZajednička nominacija povezala je četiri dela slagalice – rezervate biosfere u Austriji, Sloveniji i Srbiji, kao i prekogranični rezervat biosfere Mura-Drava u Hrvatskoj i Mađarskoj u jedinstveno zaštićeno područje.\nReč je o najvećem rečnom zaštićenom području u Evropi, koje pokriva gotovo milion hektara i 700 kilometara rečnih tokova, gde živi oko 900.000 stanovnika.\nEvropska Amazonija obiluje retkim staništima poput velikih poplavnih šuma, peščanih sprudova, strmih obala, rukavaca.\nUpravo su ona dom najveće populacije orla štekavca u Evropi i gnezdilište mnogih ugroženih vrsta ptica.\nRad na uspostavljanju rezervata biosfere Mura-Drava-Dunav bio je dugotrajan, a rezultovao je uspešnom regionalnom saradnjom i ujedinio pet zemalja oko istog cilja – zaštite prirode. Želimo posebno da istaknemo da je očuvanje tog područja zajednička odgovornost svih nas, bez obzira na administrativne granice, jer ih priroda ne poznaje, rekla je direktorka Svetske organizacije za zaštitu prirode Adrije Nataša Kalauz.


Stalna konferencija gradova i opština (SKGO) organizuje poslednji regionalni sastanak najviših predstavnika lokalnih vlasti pod nazivom "Unapređenje upravljanja javnim finansijama na lokalnom nivou", koji će biti održan u petak, 29. maja 2015. godine, u hotelu "Crown Plaza" (Vladimira Popovića 10) u Beogradu, sa početkom u 11 časova.\nDržavna revizorska institucija sprovodi reviziju finansijskih izveštaja, pravilnosti poslovanja i svrsishodnosti utroška budžetskih sredstava i u obavezi je da godišnjim planom revizije obuhvati i određen broj jedinica lokalne samouprave. Ovom prilikom biće predstavljena detaljna analiza glavnih rezultata i nalaza revizije, odnosno uočenih nepravilnosti u raspolaganju javnim finansijama na lokalnom nivou.\nPrisutnima će se obratiti: Radoslav Sretenović, predsednik DRI, Steliana Nedera, zamenica stalne predstavnice Programa Ujedinjenih nacija za razvoj, Zoran Perišić, predsednik SKGO i gradonačelnik Niša, Ivan Bošnjak, državni sekretar u Ministarstvu državne uprave i lokalne samouprave i predstavnik Ministarstva finansija.\nProjekat realizuje Program Ujedinjenih nacija za razvoj (UNDP), a finansira Vlada Švedske, u saradnji sa Državnom revizorskom institucijom i SKGO.


UNIQA grupa potvrdila rejting "A-" sa stabilnim izgledima - UNIQA Osiguranje \nUNIQA grupa potvrdila rejting "A-" sa stabilnim izgledima\nMeđunarodna rejting agencija Standard & Poor’s (S&P) 18. decembra 2020. ponovo je osiguravajućoj grupaciji UNIQA potvrdila rejting "A-" sa stabilnim izgledima.\nPozitivni faktori u odluci S&P naročito su uključivali snažnu tržišnu poziciju kompanije u Austriji, Centralno-istočnoj Evropi i Rusiji, njenu vodeću ulogu u zdravstvenom osiguranju u Austriji i "odličnu" adekvatnost kapitala prema kapitalnom modelu S&P Global Ratings.\nS&P nastavlja da ocenjuje UNIQA profil poslovnog rizika kao jak, ističući njenu snažnu poziciju u Austriji i dobru poziciju u Centralno-istočnoj Evropi koja se dodatno poboljšala nakon akvizicije kompanija AXA u regionu. Pored toga, S&P pretpostavlja da će UNIQA uspješno nastaviti da raste u narednih nekoliko godina s obzirom na svoju snažnu konkurentsku poziciju, dobro uspostavljen prodajni kapacitet i diverzifikovan poslovni portfolio – uprkos izazovnim uslovima zbog pandemije korona virusa i oslabljenoj privredi.\nŠtaviše, S&P nastavlja da ocjenjuje profil finansijskog rizika UNIQA grupe kao jak. Rejting agencija ovdje naglašava solidnu adekvatnost kapitala UNIQA grupe. On ostaje na izvanrednom "AAA" nivou u S&P kapitalnom modelu, čak i nakon akvizicije kompanije AXA. Shodno tome, profil rizika UNIQA grupe se kreće od uravnoteženog, raznolikog i stabilnog investicionog portfolija do konzervativne strategije reosiguranja. Po mišljenju S&P, UNIQA slijedi konzervativnu investicionu strategiju, koja se ogleda u činjenici da UNIQA investicije u prosjeku imaju kreditni rejting "A".


Procena vrednosti imovine i kapitala - Dil.rs\nProcena vrednosti pokretne imovine\nPoslovni sistem Dil group angažuje stručna lica koja poseduju dugogodišnje iskustvo u procenama svih tipova i vrsta pokretne imovine. Izbor stručnog lica koji će biti angažovan za svaku pojedinačnu vrstu ili tip pokretne imovine, vrši se uz uvažavanje svih specifičnosti konkretnog predmeta procene a dugogodišnje uspešno poslovanje uz poštovanje najviših standarda i moralnog integriteta, omogućilo je da rukovodstvo Dil group-a da može adekvatno da odgovori na svaki zahtev potencijalnog klijenta.\nProcena vrednosti nepokretne imovine\nU skladu sa donošenjem novih Zakonskih okvira prilikom vršenja usluga procene vrednosti nepokretnosti, poslovni sistem Dil group je uspešno okončao postupak usklađivanja rada svojih zaposlenih sa Zakonom o proceniteljima nepokretnosti i obezbedio da svi klijenti kojima je potrebna procena vrednosti nepokretne imovine dobiju kvalitetnu procenu, urađenu u skladu sa svim aktuelnim pozitivnim propisima Republike Srbije.\nPored stalno zaposlenih licenciranih procenitelja vrednosti nepokretnosti u sastavu poslovnog sistema Dil group, u skladu sa bilo kojim specifičnim zahtevom klijenata, Dil je u mogućnosti da angažuje i veliki broj eksternih licenciranih procenitelja vrednosti nepokretnosti.\nProcena fer vrednosti za potrebe finansijskog izveštavanja\nPoslovni sistem Dil group je i u dosadašnjem radu značajan deo poslovnih aktivnosti usmeravao na procenu fer vrednosti za potrebe finansijskog izveštavanja. Donošenjem novih zakonskih odredbi, procena vrednosti za svrhu finansijskog izveštavanja je samo dodatno podigao nivo usluga koji se pružaju klijentima koji vode poslovne knjige u skladu sa Međunarodnim računovodstvenim standardima (MRS) i Međunarodnim standardima finansijskog izveštavanja (MSFI).


Zagrebačke "Patriote" u subotu gosti Vukova na Adi\nU okviru četvrtog kola regionalne, Centralno-evropske lige američkog fudbala (CEFL), branioci titule SBB Vukovi dočekuju u subotu od 15:30 na Adi Ciganliji Zagreb Pejtriotse.\nVukovi će ovoga puta braniti i prvo mesto na tabeli, ali i status jedine preostale neporažene ekipe u ovom nadmetanju.\nZagrepčani su u dva nastupa zabeležila dva poraza, a prvi su doživeli na svom terenu upravo od "čopora sa Ade" - 7:27 u prvom kolu ovogodišnjeg takmičenja.\nEventualna pobeda Pejtriotsa predstavljala bi svakako najveće iznenađenje sezone. U pitanju je druga ekipa iz Zagreba koja u nastupa u CEFL-u, a njihov prethodnik je dve godine takmičenja završio bez pobede. Vukovi, sa druge strane, nisu izgubili na domaćem terenu od kada nastupaju na Adi Ciganliji, niz koji je sada u šestoj godini.


Zvonko Svinja namerno uništava Minića?\nOpštinska uprava, Odeljenje za urbanizam i građevinu, imovinsko-pravne i komunalno-stambene poslove, Odsek za urbanizam, građevinu i komunalno-stambene poslove u Velikoj Plani donelo je Rešenje kojim se odbacuje zahtev Nikole Minića i Zvonka Stojkovića, u narodu poznatijeg pod nadimkom Svinja, za izmenu građevinske dozvole za izgradnju klanice sa depoom za stoku u ulici Oraškoj bb.\n- Uvidom u podneti zahtev i dokumentaciju priloženu uz isti ovaj organ je utvrdio da nisu ispunjeni formalni uslovi za dalje postupanje propisani članom 27. Pravilnika o postupku sprovođenja objedinjene procedure elektronskim putem, tačnije da zahtev nije u skladu sa izdatim lokacijskim uslovima i Planom generalne regulacije naselja Velika Plana, odnosno da nije moguće izdati izmenu rešenja o građevinskoj dozvoli bez prethodno izrađenog i potvrđenog urbanističkog projekta, navelo je ovo Odeljenje.\nProtiv ovog rešenja može se izjaviti prigovor Opštinskom veću, u roku od tri dana od dana prijema. Ali, znajući Zvonka Svinju, za njega je opštinska administrativna taksa u iznosu od 190 dinara nepremostiva prepreka.\nGrađevinska inspekcija u Velikoj Plani ranije je zapretila prinudnim izvršenjem Miniću i Zvonku Svinji i naložila im da obustave radove na izgradnji klanice i depoa za stoku. Inspekcija je konstatovala da su Minić i Zvonko izgadili više kvadrata od dozvoljenog, kao i da nisu postupili prema svojoj izjavi datoj na zapisnik građevinske inspekcije od 18. januara.\nNejasno je zašto Zvonko Svinja u bezizlaznu situaciju dovodi svog partnera Nikolu Minića, koji će pretrpeti ozbiljne gubitke zbog načina na koji Zvonko Svinja i u Smederevskoj Palanci ne poštuje zakone i o Minićevom trošku izigrava veleposednika.\nDa podsetimo, građevinska inspekcija u Smederevskoj Palanci, krajem januara, naredila je investitoru "Palanka Promet" doo da u roku od 30 dana pribavi izmenjeno rešenje o građevinskoj dozvoli za rekonstrukciju objekta za konfekcioniranje i prodaju proizvoda životninjskog porekla, u Njegoševoj bb.\nRazlog za ovakvo rešenje je odstupanje izvedenog objekta od odobrene projekte dokumentacije i rešenja o građevinskoj dozvoli, u pogledu gabarita, što je u suprotnosti sa članom 3. prvobitnog ugovora o zakupu sa JP "Mikulja".\n« TEOFILOVIĆ: Jasna je žena puna mržnje, uništila mi je zdravlje! Dejan Stošić izabran za zamenika gradonačelnika »


Janjić: Digitalizacija medijske scene još uvek nije dala odgovor o budućem odnosu prema društvenim vrednostima - Dijalog.net\nNaslovna Vesti Srbija Janjić: Digitalizacija medijske scene još uvek nije dala odgovor o budućem odnosu prema društvenim vrednostima\nPostavljeno 25. August 2020.\nBeograd, 25. Aug 2020. – To što postoji mogućnost da neko nešto sazna, nema toliki značaj, jer ljudi gledaju mejnstrim medije, ne tragaju mnogo po internetu za vestima, niti na osnovu toga formiraju mišljenje, izjavio je FoNetu glavni i odgovorni urednik novinaske agencije Beta Dragan Janjić.\nJanjić ocenjuje da ljudi jednostavno prihvate ono što se neprekidno ponavlja kao mantra.\n“Stvari u takvim okolnostima počinju da se menjaju kada ljudi počnu da se plaše za sopstvenu egzistenciju, da gube poslove i počnu da strahuju da neće moći da prehrane porodicu“, rekao je Janjić u serijalu razgovora Presstup.\nPrema Janjićevom viđenju, centralnu ulogu u objektivnom informisanju trebalo bi da ima Javni servis, “ali je nažalost nema“.\nOd medija se u opasnim situacijama, kakva je pandemija, “po prirodi stvari traži da budu oprezniji da ne bi širili paniku“, naglasio je on, ističući da su se mediji u Srbiji uglavnom tako i ponašali, uključujući i one koji se bave istraživačkim novinarstvom.\nTabloidi naklonjeni vlasti nisu, međutim, izveštavali na takav način, konstatovao je Janjić, ali je ukazao da se nisu čule “nikakve kritike na račun tabloida ili opskurnih sajtova koji su širili lažne vesti i šire ih i danas“.\nS druge strane, kako je primetio, pojavljuju se “vrlo oštri komentari na svaki tvit“, čak i na tvitove “pojedinih građana koji se ne dopadaju vlastima i to se obilato komentariše na mejnstrim medijima, što opet nije dobro“.\nPrema njegovom mišljenju, tokom pandemije su u medijima čak i ignorisane informacije, dok su u mejnstrim medijima kritike mogle da se čuju samo od predstavnika vlasti, što je vrlo loše za stvaranje opšte atmosfere, “jer nema informisanja, već gole propagande“.\nJanjić smantra da je pitanje sastavljanja Vlade “nebitno” u situaciji u kojoj postoji “praktično jednopartijski” parlament.\nKako je objasnio, “bavljenje time da li će Vlada biti koaliciona ili koncentraciona nebitno je sa stanovišta realnosti u kojoj stvari funkcionišu sasvim drugačije“.\nMediji bi trebalo da se bave onim od čega se živi, “ali vidimo da postoji sistematski napad na sve koji pokušavaju da se istraživački bave novinarstvom i razotkrivaju korupciju“, rekao je Janjić.\nIstraživački mediji, kako je ilustrovao, “prikažu papire i brojke“, a onda se u mejnstrim medijima pojave predstavnici “vladajućeg bloka koji ih paušalno okrive i osude za sve, i ne komentarišu cifre i podatke koji su mediji izneli, što bi im bila obaveza“.\nJanjić ističe da su solidarni oni mediji “koji dele istu muku” i naglašava da se solidarsnost na tome “završava“, procenjujući da je na taj način solidarno između 20 i 30 odsto medija.\n“Mi neprekidno, svakodnevno pružamo jedni drugima podršku tako što prenosimo tekstove i činimo stvari javnim, jer je javnost naše jedino dovoljno efikasno oružje“, rekao je Janjić.\nOn je podsetio da novinske agencije “koje nisu državne” prenose analize i stavove istraživačkih medija, posebno “ako je neko od novinara ugrožen“, dok se menjstrim mediji solidarišu “sa svojim izvorima i drže se onoga što vlasti od njih očekuju“.\nKonstatujući da se događa “dramatična tehnološka promena“, jer je digitalizacija promenila medijsku scenu, Janjić je ocenio da se mediji još nisu “resetovali” i da još nema odgovora kako će se u budućnosti odnositi prema društvenim vrednostima, što je, po njegovom stanovištu, “najveći problem“.\nOn je naveo da je digitalizacija donela ogromnu količinu interakcija i izvora, “i šumu informacija” u kojima ljudi ne mogu da se snađu.\n“Društvo mora da zna za koje se vrednosti zalaže. Ako sistematski podržavate tabloide i one koji su na medijskoj sceni skloni lažnim vestima, a za lažne vesti optužujete one koji donose neka dokumenta i trude se, vi niste načisto sa vrednostima“, zaključio je Janjić.\nPrethodno ECDC: Nema zabrinutosti zbog mutiranja koronavirusa\nSledeće Beldocs: Specijalni program o istraživačkom novinarstvu\nTop Tags Civilno društvo lokalna samouprava Vlada Republike Srbije evropske integracije vladavina prava konkurs OCD Evropska komisija mediji Srbija i Evropska unija Društvo Evropska unija ljudska prava mladi istraživanje


Kalendar 10/10/2011 Srbija Sport\nPočetna Strana Kalendar / Arhiva 10/10/2011\nJuventus nudi Arsenalu - Krasića za Volkota\nČelnici torinskog Juventusa spremni su na razmenu sa Arsenalom u zimskom prelaznom roku, po kojoj bi srpski fudbaler Miloš Krasić krenuo put Londona, dok bi u Torino stigao Teo Volkot, prenose italijanski mediji.\nJužnoafrikanci proslavili, pa shvatili da su ostali bez KAN (video)\nFudbaleri i kompletan stručni štab sa sve novinarima Južne Afrike postali su hit dana, a verovatno će biti i meseca, posle smešnih scena nakon utakmice sa Sijerom Leone u kvalifikacijama za Kup afričkih nacija.\nVidić izdržao trening, u timu protiv "zmajčeka"\nSrpski reprezentativac i kapiten fudbalera Mančester junajteda Nemanja Vidić izdržao je ceo trening u nedelju u Mariboru i postoji realna mogućnost da bude spreman za utakmicu sa Slovenijom u utorak, ključnoj za plasman u baraž za Evropsko prvenstvo.\nNavijači Slovenije bojkotuju meč sa "orlovima"\nNavijači slovenačke fudbalske reprezentacije najavili su danas bojkot na utakmici sa Srbijom u kvalifikacijama za Evropsko prvenstvo 2012. godine.\nKvalifikacije za EP: Slovenija - Srbija (utorak 20,45h)\nSelektor fudbalske reprezentacije Srbije Vladimir Petrović Pižon naglasio je danas da igrači "ne smeju da srljaju" protiv Slovenije u Mariboru, bez obzira što im je potrebna pobeda u toj poslednjoj utakmici kvalifikacione Grupe C.\nATP i WTA: Teniseri bez promena, Ana pala dva mesta\nNa najnovijoj ATP rang listi nije bilo promena, bar kada su srpski teniseri u pitanju.


Unikredit imenovan za najboljeg globalnog pružaoca usluga - Bizlife.rs\n14:14 Beograd, 10/01/2019\nBankarska grupa Unikredit (UniCredit) saopštila je da je imenovana za najboljeg globalnog pružaoca usluga u pet kategorija prema Anketi o finansiranju trgovine 2019. koju je sproveo časopis Juromani (Euromoney).\nOvo istraživanje, koje se sprovodi već osmu godinu zaredom, ujedno prepoznaje Unikredit i kao tržišnog lidera u Srbiji, Centralnoj i istočnoj Evropi (CIE), Bosni i Hercegovini, Hrvatskoj, Češkoj, Mađarskoj, Italiji, Rumuniji, Rusiji i Turskoj.\nU kategoriji „Najbolja usluga“, Unikredit je rangiran na prvom mestu u Srbiji, CIE, Srednjem istoku, Bosni i Hercegovini, Bugarskoj, Češkoj, Mađarskoj, Italiji, Rumuniji, Rusiji, Turskoj i Nemačkoj.\nLista najboljih, koja je sastavljena na osnovu povratnih informacija prikupljenih od više od 7.000 korporativnih klijenata banaka, prepoznaje Unikreditovu kontinuiranu izvrsnost u oblasti finansiranja trgovine, koja se bazira na Unikreditovom odličnom poznavanju svojih ključnih evropskih tržišta i izvanrednoj stručnosti u razvoju i plasiranju proizvoda.\nĐani Franko Papa, glavni menadžer UniCredita, rekao je: „Oduševljeni smo što Euromoney i klijenti koji su učestvovali u anketi nastavljaju da prepoznaju Unikredit kao najboljeg globalnog pružaoca usluga u oblasti finansiranja trgovine u okviru različitih ključnih kategorija usluga i širom različitih regiona. Napredak koji smo ostvarili u odnosu na prošlogodišnju listu najboljih ističe našu postojanu posvećenost zadovoljavanju potreba naših klijenata, spremnost da prihvatimo nove alate vezane za obrtna sredstva, kao i snagu naše međunarodne mreže.“\nUnikredit nastavlja da ulaže u inovacije u području finansiranja trgovine, prvenstveno putem blockchain konzorcijuma „we.trade“, kao i Trgovinske informacione mreže.\nbankarstvo nagrada unikredit


Novi dispečerski centar za železnički saobraćaj - Sputnjik Srbija\n12:54 08 Maj 2021\n11:31 19.09.2016 (osveženo 14:03 19.09.2016) Preuzmite kraći link\nUgovor su u Vladi Srbije potpisali zamenik generalnog direktora ruskog Instituta „Nias“ Andrej Pavloski i generalni direktora Saobraćajnog instituta CIP Milutin Ignjatović, a prisustvovali su potpredsednica vlade i ministarka građevinarstva, saobraćaja i infrastrukture Zorana Mihajlović, ambasador Rusije Aleksandar Čepurin i prvi potpredsednik Ruskih železnica Aleksandar Mišarin.\nSrpski železničari na omladinskom sletu „Ruskih železnica“\nPrema rečima ministarke Mihajlović, u narednih godinu i po do dve moći ćemo da upravljamo kompletnim železničkim saobraćajem u Srbiji.\nKako je navela na konferenciji na medije, stari dispečerski centar u Srbiji postoji već više od 30 godina i tehnološki je prevaziđen, a novi je neophodan kako bismo imali moderne železnice koje će biti povezane s regionom.\nMihajlovićeva je dodala da će tek biti razmatrani načini finansiranja tog projekta kada budu poznati svi tehnički detalji.\nInače, izrada tehničke dokumentacije koštaće 950.000 dolara, Novi dispečerski centar u Beogradu bio bi izgrađen, opremljen i oformljen uz pomoć holdinga „Ruskih železnica“, a procenjena vrednost izgradnje je oko 20 miliona dolara.\nDispečerski centar je jedan od četiri projekta predviđenih Memorandumom o strateškom partnerstvu između RŽD i Infrastrukture železnice Srbije, a koji je potpisan 27. oktobra 2015. u Moskvi.\nNakon izrade idejnog projekta dispečerskog centra treba da se uradi glavni projekat njegovo razvoja u tri faze: prva za BG čvor, druga za Koridor 10 i treća za ostalu železničku mrežu u Srbiji.\nPrvi potpredsednik Ruskih železnica Aleksadnar Mišarin rekao je da su u Rusiji železnice osnova transportnog sistema i da se ova kompanija trudi da slično bude i u Srbiji. Prvi i drugi ugovor na osnovu međuvlaidinog sporazuma uspešno se okončavaju, rekao je Mišarin, a potpisivanjem sporazuma o projektovanju Dispečerskog centra označena je nova etapa u sradnji srpske vlade i Ruskih železnica.\n„Dispečerski cenatr u Rusiji i svetu veoma je važan deo koordinacije rada železničkog saobraćaja koji omogućava da se snizi cena prevoza, a podigne brzina i efikasnost i u celini poveća privlačnost železnice. Sa zadovoljstvom sam pročitao da je broj putnika na srpskim železnicama na nekim pravcima povećan jedan i po put. To je prvi, mali, ali veoma važan rezultat našeg rada. drugi pravac rada Dispečerskog centra je koordinacija svih vrsta saobraćaja i mislim da je ovde u Srbiji ogroman potencijal za povećanje efikasnosti. Potrudićemo se da iskoristimo celokupno naše iskustvo da u projektovanju budućeg Dispečerskog centra bude sve uzeto u obzir i da budu iskorišćene sve najsavremenije tehnologije”, rekao je Mišarin.\nOn je dodao da su na sastanku sa potpredsednicom vlade Zoranom Mihajlovićrazmotreni i drugi vidovi saradnje, kao što je izdržavanje i eksploatacija modernizovanih železnica i modernizacija drugih pravaca, pre svega Koridora 10. Mišarin je ubeđen da će dalji pregovori doneti još pozitivnih rezultata.\ndispečerski centar, RŽD Internešnl, Železnice Srbije, Vlada Srbije, Aleksandar Čepurin, Zorana Mihajlović, Srbija


U toku asfaltiranje Njegoševe ulice | Palelive.com\nPočetna Regija Foča U toku asfaltiranje Njegoševe ulice\nFOČA – U drugoj fazi rekonstrukcije gradskih saobraćajnica u Foči, počeli su radovi u NJegoševoj ulici, koja će cijelom dužinom dobiti novi asfalt.\nVrijednost radova, koji su povjereni preduzeću “Ilidža-putevi” iz Istočnog Sarajeva, je 42.000 KM, a nakon NJegoševe ulice, u njenom nastavku, biće asfaltiran i donji most na rijeci Ćehotini, rečeno je Srni u opštini.\nOsim rekonstrukcije saobraćajnice, na mostu će biti zamijenjeni ivičnjaci i trotoari, a vrijednost tih radova je 17.000 KM.\nPredviđeno je da ova faza traje desetak dana, a sredstva su obezbijeđena iz opštinskog budžeta.\nPrethodno je, u okviru prve faze rekonstrukcije, koju je finansiralo Ministarstvo za ljudska prava i izbjeglice BiH, asfaltiran dio Svetosavske ulice u Donjem Polju.\nRekonstrukcija gradskih saobraćajnica\nPrethodni članakMališani “rasli uz ples” u Palama\nNaredni članakOpljačkane dvije benzinske pumpe


Trka kroz Srbiju - od Istočnog Sarajeva do Novog Sada - Glas Srpske\nDušan Repija 23.01.2020 21:07\nBANjALUKA - Drugu godinu zaredom start biciklističe trke kroz Srbiju biće u Istočnom Sarajevu, dok će cilj ovaj put biti u Novom Sadu.\nIako je do juna ostalo još mnog vremena, organizatori su uradili dobar dio posla kada je u pitanju određivanje rute trke. Direktor trke Vladimir Kuvalja i sportski direktor Saša Gajičić obišli su potencijalne gradve domaćine, a ono što je najbitnije znaju mjest starta i cilja trke.\n- Veliko zadovoljstvo mi je što mogu da potvrdim da će otvaranje jubilarne 60. trke ponovo biti u Republici Srpskoj. Sa gradonačelnikom Istočnog Sarajeva Neneadom Vukovićem imali smo odličnu saradnju mibule godine i složili smo se da nastavimo u istom pravcu. Sa druge strane, kada smo prezentovali vlastima Novog Sada ideju i kada su vidjeli kakva je to u stavri trka, koliko ima učesnika iz kolik svjetskih zemalja odmah su pristali. Do kraja februara znaćemo kompletnu rutu, a trka će najvjerovatnije imati četiri etape kao prošle godine. Posebno smo srećni da svi gradovi koji su jednom prihvatili domaćinstvo rado nastavljaju saradnju, št je dokaz da itekako osjete pzitivne efekte dolaska nekoliko stotina biciklista i njihove pratnje u svoj grad - rekao je Kuvalja.\nTrke kroz Srbiju vozi se od 1939. godine i najprestižnija je u ovom dijelu Evrope. Ovogodišnja se održava u junu, a već su stigle prijave 35 ekipa.\n- Novi Sad je veliki grad, ima šta da ponudi kako turistima, tako i sportistima i mislim da će kako početak, tako i završnica trke biti pravi spektakl. Dobra realizacija prethodne trke doprinela je da imamo jako veliki odziv ove godine, tako da ćemo imati privilegiju da od 35 ekipa izaberemo 25 koliko će startovati na našoj trci - rekao je Gajičić.\nČelnici biciklističkih saveza Srpske i Srbije poseban akcenat u 2020. godini, stavljaju i na biciklističku trku „Beograd – Banjaluka" koja će se voziti u aprilu.


Advokat Dragana Đorđević - zakon o zapošljavanju stranaca\nAdvokat Dragana Đorđević » "zakon o zapošljavanju stranaca"\nU postupku izdavanja, produženja, poništavanja i prestanka važenja dozvole za rad u prvom stepenu odlučuje mesno nadležna organizaciona jedinica organizacije nadležne za poslove zapošljavanja, određena statutom i protiv rešenja donetog u prvom stepenu može se izjaviti žalba. Konačno rešenje o žalbi donosi ministar nadležan za poslove zapošljavanja. Protiv konačnog rešenja tužbom se može pokrenuti upravni spor pred nadležnim sudom, u skladu sa zakonom. Nastavite sa čitanjem Postupak izdavanja, produženja, poništavanja i prestanka važenja dozvole za rad strancima u Srbiji →\n15. 06. 2017. Dragana Đorđević\tOstavite komentar\nRad stranaca u Republici Srbiji reguliše se Zakonom o zapošljavanju stranaca (“Sl. glasnik RS”, br. 128/2014, 113/2017 i 50/2018) i Pravilnikom o dozvolama za rad (Sl. glasnik RS br. 94/15).\nStranac koji se zapošljava u Republici Srbiji u skladu sa Zakonom o zapošljavanju stranaca, ima jednaka prava i obaveze u pogledu rada, zapošljavanja i samozapošljavanja kao i državljani Republike Srbije.\nDozvola za rad može se izdati kao:\nlična radna dozvola ili kao\nradna dozvola, pri čemu se za isti vremenski period može izdati samo jedna od te dve vrste dozvola. Nastavite sa čitanjem Radna dozvola →\ndozvola za radlična radna dozvolanacionalna služba za zapošljavanjepravilnik o dozvolama za radprivremena radna dozvolaradna dozvolasamozapošljavanjevrste radnih dozvolazahtev za produženje dozvoleZakon o raduzakon o zapošljavanju stranacazapošljavanje


Od gljiva se mogu praviti veštačka koža, cigle, nameštaj i to bez štetnog uticaja na okolinu - AgroSmart\nAlternativa fosilnim matrijalima mogle bi da budu gljive i materijali koji se dobijaju od njih. Kako piše DW, od gljiva, odnosno njihovog micelijuma, mogu da se dobiju biorazgradivi blokovi za gradnju, materijal za izradu nameštaja, modnih detalja, upotrebni predmeti i drugo.\nKompanija u Indoneziji, na primer, gljive koristi za izradu održivih materijala koji će zameniti kožu. Osnivač ove kompanije kaže da izrada predmeta od gljiva, umesto od prave kože, ima brojne prednosti. Za njihovu izradu troši se manje vode, ne ubijaju se životinje, moguća je vertikalna proizvodnja kojom se značajno šedi prostor. U ovoj proizvodnji ne koriste se hemikalije i i značajno je manja emisija štetnih gasova.\nTreba uzeti u obzir da gljive rastu na poljoprivrednom otpadu ili piljevini i tokom rasta razlažu ove materijale.\nKompanija Adidas već ima liniju obuće izrađene od veštačke kože napravljene pomoću gljiva.\nPatentirana je i izrada biorazgradivih kovčega od gljiva koji omogućavaju da se posmrtni ostaci polako kompostiraju. Zahvaljujući ovakvim kovčezima neće biti potrebna seča drveća kao što je to slučaj kada je u pitanju izrada klasičnih.\nGljive takođe imaju moć da transformišu toksične materije do materija koje se mogu upotrebiti, ali i da razgrade plastiku. Gljive, na primer, mogu da dekontaminiraju toksične građevinske materijale kao što je,na primer, asfalt koji ranije nije bilo moguće ponovo upotrebiti.\nOd micelijuma se takođe mogu praviti biorazgradive cigle kje se već upotrebljavaju.


Porcelanosa predstavlja novu liniju modernih česmi - Moj Enterijer – Kupatila, Nameštaj, Kuhinje, Garniture...\nProšle nedelje definitivno smo mogli da zaboravimo koje je godišnje doba ukoliko bismo se zatekli na Cersaie 2018 događaju u Bolonji...\nOvaj sajam predstavlja najveću svetsku izložbu keramičkih pločica, nameštaja, kupatila i kuhinjskih kompozicija, kao i vrhunskih građevinskih sistema. Kompanija Porcelanosa postavila je savršen štand predstavljajući svoju novu kolekciju česmi za kupatila prepoznatljivog izgleda, kreiranu od strane dizajnera Ramona Estevea. Nazvana LIGNAGE, nova kolekcija predstvlja putovanje u budućnost, inspirisano velikim istorijskim nasleđem.\nVizija Ramona Estevea tokom kreiranja Noken česmi predstavljala je pravo putovanje kroz vreme. Nova linija poseduje komade koji dolaze kao reinterpretacija klasičnih česmi modernizovane estetike, dalje povećavajući uticaj nasleđa brenda, namenjenog kupatilima budućnosti. Međutim, lepota LIGNAGE kolekcije zapravo leži u njenoj jednostavnosti, unikatnom dizajnu i izuzetnoj izradi.\nTrodelne baterije sa jednom polugom i ugradni modeli sastavljeni od tri dela čine formate dostupne u LIGNAGE liniji. Sve varijacije dolaze u hromiranim, zlatnim i poliranim titanijumskim finišima, dok poslednjepomenuti definitivno poseduje najlepšu boju. Poslednje, ali ne i najmanje važno, jeste reći nekoliko stvari vezano za dizajn ovih česmi. Svaki model poseduje specijalne detalje valensijske arhitekture, uglađenih ili teksturnih finiša, koji podsećaju na stara vremena, istovremeno pružajući potpuno savremen izgled.\nJedno je sigurno, kao što ćete se i sami uveriti na snimku koji sledi i fotografijama u našoj galeriji, za koji god model ovih neverovatno elegatnih česmi da se opredelite, vaše kupatilo dobija vrhunski kvalitet izrade, dugotrajnost i pouzdanost, karakteristike koje inače predstavljaju ključne epitete povezane sa kompanijom Porcelanosa.\nPROČITAJTE SLEDEĆI TEKST: Taormina - elegantna kolekcija kompanije Ritmonio